title: Eddie Lawson

text: Vuonna 1990 Lawson voitti Suzuka 8 Hours -kestävyysajon yhdessä japanilaisen Tadahiko Tairan kanssa. Hän lopetti uransa 1990-luvun alussa ja oli tuolloin kolmantena 500-kuutioisten kaikkien aikojen eniten voittoja keränneiden ajajien tilastossa.


title: Eddie Lawson

text: Moottoripyöräilyuransa jälkeen Lawson kokeili autourheilua ja osallistui Indy Light -sarjaan sekä myös CART-sarjaan vuonna 1996 ja sijoittui parhaimmillaan kuudenneksi.


title: Maud (saari)

text: Maud, maorikielellä "Te Hoiere", on Marlborough Soundsin toiseksi suurin saari Uuden-Seelannin eteläsaaren pohjoisosissa.


title: Maud (saari)

text: Maud on tärkeä luonnonsuojelualue, johon vain tutkijoilla ja luonnonsuojeluviranomaisilla on pääsyoikeus. Maihinnousuun saarelle tarvitaan lupa New Zealand Department of Conservationilta (Uuden-Seelannin luonnonsuojelusta vastaava virasto).


title: Maud (saari)

text: Maud on vapaa eurooppalaisten mukanaan tuomista saalistajista ja tämän vuoksi se on tärkeä suoja-alue eläimille, jotka ovat hävinneet muualta Uudesta-Seelannista. Luonnonsuojelija Don Mertonin ansiosta saarelle siirrettiin vuonna 1974 uhanalaisia kakapoja, kunnes ne uudelleensijoitettiin myöhemmin Codfish-saarelle sekä Anchor-saarelle. Maudille siirrettiin vuonna 1984 myös takaheja ja lisäksi saarella elää harvinaisia "Leiopelma pakeka"-sammakkoja.


title: Eheyttäminen (tietotekniikka)

text: Eheyttäminen tai eheytys on toimenpide, jolla vähennetään tietokoneen kiintolevyllä olevan tiedostojärjestelmän pirstaloitumista. Eheyttämisessä levyn sisältö järjestetään uudelleen siten, että samaan tiedostoon kuuluvat osat sijoittuvat levylle peräjälkeen, toistensa läheisyyteen. Tällöin levyn lukupään edestakainen ja aikaa vievä liikuttelu vähenee ja tiedoston lukeminen nopeutuu. Samalla pirstaloitumista saatetaan ehkäistä tyhjää tilaa tiivistämällä. Jotkin eheyttäjät pyrkivät lisäksi pitämään samaan hakemistoon kuuluvat, pienet tiedostot yhdessä, sillä niitä käytetään usein peräjälkeen.


title: Eheyttäminen (tietotekniikka)

text: Perinteisiä kiintolevyjä seuranneita SSD-massamuistilevyjä ei yleensä tarvitse eheyttää. Vaikka myös SSD-levyn tiedostojärjestelmä pirstaloituu ajan myötä, tällä ei normaalisti ole mainittavaa haittavaikutusta levyn korkeiden luku- ja kirjoitusnopeuksien vuoksi. Eheyttäminen jopa lyhentää SSD-levyn käyttöikää, sillä tiedostojen uudelleenjärjestely kuluttaa levyn muistisoluja. Sitä tulisikin käyttää SSD-levyillä vain, mikäli pirstaloituminen hidastaa havaittavasti tietokoneen suorituskykyä.


title: White paper

text: White paper on julkaisu, joka tyypillisesti käsittelee tiettyä kantaa tai ratkaisua ongelmaan.


title: White paper

text: Termi lähtöisin brittihallituksesta. Ensimmäinen tätä nimeä käyttänyt dokumentti on "Churchill White Paper" vuodelta 1922, joka käsitteli poliittista konfliktia Palestiinassa.


title: White paper

text: Myöhemmin termi on omaksuttu myös markkinoinnin käyttöön. Tässä mielessä white paper on dokumentti, joka esittelee faktoja ja käyttää logiikkaa jonkun tuotteen tai palvelun hankkimisen perusteluun.


title: Pasargadai

text: Pasargadai (, muinaispersiaksi Pâthragâda, ) oli muinainen kaupunki Persiassa. Pasargadain rauniot ovat yksi Unescon maailmanperintöluettelon kohteista. Persian kuningas Kyyros II Suuri perusti Pasargadain 500-luvulla eaa. Persian valtakunnan pääkaupungiksi. Myöhemmin Dareios I perusti Persepoliin ja siirsi pääkaupungin sinne.


title: Juha Harju

text: Juha Harju (s. 1981 Kuopio) on metallimusiikin laulaja ja basisti, joka tunnetaan parhaiten death metal -yhtyeiden Shade Empiren laulajana sekä Deathchainin basistina. Harjun muita yhtyeitä ovat Chaosweaver sekä Ajattara, ja hän on vaikuttanut myös Trollheim’s Grottissa. Shade Empire on Harjun ainoa yhtye missä hän esiintyy omalla nimellään. Chaosweaverissa Harju käyttää taiteilijanimeä Cypher Commander, Ajattarassa Tohtori Kuolio ja Deathchainissa hänen taiteilijanimensä on pelkkä Kuolio. Hurja toimii myös 2 Times Terrorissa livelaulajana ja hän on myös silloin tällöin tuurannut Spellgothia Turmion Kätilöiden riveissä.


title: Iisalmen rata

text: Iisalmen radalla voidaan tarkoittaa seuraavia Iisalmessa risteäviä Suomen rataverkon rataosia:


title: Maud

text: Maud on naisen nimi, jolla saatetaan viitata seuraaviin henkilöihin tai asioihin:


title: Yeah Yeah Yeahs

text: Yeah Yeah Yeahs on yhdysvaltalainen yhtye, joka perustettiin vuonna 2000. Yhtye on ollut ehdolla Grammy-palkinnon saajaksi. Yhtyeen laulaja on Karen O, rumpali Brian Chase ja kitaristi Nick Zinner.


title: Gehenna (yhtye)

text: Gehenna on norjalainen black metal -yhtye.


title: Gehenna (yhtye)

text:
Yhtyeen perustivat tammikuussa 1993 Sanrabb, Dolgar ja Sir Verada. Ensimmäinen demo "Black Seared Heart" äänitettiin kesäkuussa 1993 ja julkaistiin kasettina. Hieman myöhemmin Necromantic Gallery Production julkaisi "Ancestors of The Darkly Sky" EP:n.
Näiden kahden levytyksen julkaisun jälkeen Sir Verada erosi yhtyeestä ja hänen tilalleen tuli Dirge Rep.


title: Gehenna (yhtye)

text: Maaliskuussa 1994 yhtye äänitti Soundsuite Studiossa debyyttialbuminsa "First Spell" ja sen julkaisi Head Not Found Records. Tämän julkaisun seurauksena yhtye sai kaksi albumia kestävän levytyssopimuksen Cacophonous Recordsin kanssa.


title: Gehenna (yhtye)

text:
Gehennan toisella albumilla "Seen Through The Veils of Darkness" esiintyi vierailevana laulajana "Vinterriket"-kappaleella Arcturus- ja Ulver-yhteiden jäsen Garm (oikea nimi Kristoffer Rygg). Hieman tämän albumin julkaisun jälkeen Svartalv erosi yhtyeestä.
E.N. Deathia - yhtyeen jäsenten ystävää - pyydettiin vierailevaksi basistiksi. Kiertueen jälkeen hän liittyi Gehennan varsinaiseksi jäseksi.


title: Gehenna (yhtye)

text:
Sarcana ja Dirge Rep erosivat yhtyeestä hieman Malice-albumin julkaisun jälkeen.
Gehennan äänimaailma muuttui death metallin suuntaan Blodin liittyttyä yhtyeen jäseneksi.


title: Gehenna (yhtye)

text: Loppuvuodesta 2005 yhtye solmi levytyssopimuksen ANP Recodsin kanssa.


title: Ilta Savoyssa

text: Ilta Savoyssa on Maija Vilkkumaan kuudes albumi ja samalla ensimmäinen livealbumi. Levyn materiaali on vuoden 2007 Totuutta ja tehtävää -konserttisalikiertueelta. Levyä varten äänitettiin useampi konsertti, ja äänitteistä valittiin onnistuneimmat levylle. Suurin osa levyn kappaleista on kiertueen viimeisestä konsertista Helsingin Savoy-teatterissa 24. maaliskuuta 2007. ”Ingalsin Laura” on nauhoitettu Savoyssa 23. maaliskuuta ja ”Hiuksissa hiekkaa” Lahden Sibelius-talossa 17. maaliskuuta. Kiertueella soittivat Vilkkumaan yhtyeen silloiseen vakiokokoonpanoon kuuluneet Mikko Kosonen, Tero Pennanen, Niko Kokko ja Jan Pethman.


title: Ilta Savoyssa

text: Totuutta ja tehtävää -kiertue oli Vilkkumaan ensimmäinen konserttisalikiertue. Kiertueen konsertit olivat ikärajattomia, ja niitä oli yhteensä 28 aikavälillä 31. tammikuuta – 24. maaliskuuta 2007. Konserteissa esitettiin kappaleita kaikilta Vilkkumaan studioalbumeilta. Kappaleita oli sovitettu uudelleen konserttisaleihin sopivimmiksi. Lisäksi jokainen yhtyeen jäsen esitti soolo-osuuden. Konserteissa oli väliaika, jonka kohdalta myös albumi on jaettu kahdeksi levyksi.


title: Ilta Savoyssa

text: Albumi debytoi Suomen virallisen listan sijalla 12, ja se pysyi listalla yhteensä kahdeksan viikkoa.


title: Austen Chamberlain

text: Sir Joseph Austen Chamberlain KG (16. lokakuuta 1863 Lontoo – 17. maaliskuuta 1937 Birmingham) oli brittiläinen valtiomies, poliitikko, jolle myönnettiin Nobelin rauhanpalkinto vuonna 1925. Hän oli radikaalipoliitikko Joseph Chamberlainin poika ja myöhemmän pääministerin Neville Chamberlainin velipuoli.


title: Austen Chamberlain

text: Suoritettuaan opintonsa Cambridgen yliopistossa Chamberlain matkusteli paljon Euroopassa ja eritoten Ranskassa ja Berliinissä. Palattuaan takaisin Lontooseen hänet nimitettiin parlamentin jäseneksi 1892 konservatiivipuolueen edustajana. Valtiovarainministerinä hän toimi vuosina 1903–1905 ja uudelleen 1921–1921. Intian asioista vastaavana valtiosihteerinä hän oli ensimmäisen maailmansodan aikana 1915–1917, ja tämän jälkeen hänet nimitettiin sotakabinetin jäseneksi vuosiksi 1918–1919.


title: Austen Chamberlain

text: Vuosina 1925 ja 1928 hän toimi maansa ulkoministerinä ja oli yksi Yhdistyneen kuningaskunnan valtiomiehistä, jotka Gustav Stresemannin ja Aristide Briandin kanssa saivat aikaan Locarnon sopimukset vuonna 1925. Tänä samaisena vuonna hänelle myönnettiin Nobelin rauhanpalkinto yhdessä yhdysvaltalaisen Charles Gates Dawesin kanssa.


title: Kääpiörihmakala

text: Kääpiörihmakala ("Colisa lalia") on rihmakaloihin kuuluva kala, josta on monta värimuotoa.


title: Kääpiörihmakala

text: Kääpiörihmakala jää noin viisisenttiseksi. Sen vartalo on litteänpuikea, kiiltävä. Kalasta on sinisiä, punaisia ja hopeansävyisiä värimuotoja, joista luonnonmuodon koiraat ovat hiukan pystyraitaisia.


title: Kääpiörihmakala

text: Kääpiörihmakala on kotoisin Aasiasta: Pakistanista, Intiasta ja Bangladeshista. Siellä se elää hitaasti virtaavissa joissa, joissa on paljon kasvillisuutta.


title: Kääpiörihmakala

text: Kääpiörihmakalakoiraat perustavat reviirit ja ovat aggressiivisia toisilleen ja samantyyppisille lajeille. Akvaariossa voi pitää joko yksittäistä kalaa tai pientä ryhmää, jossa on yksi koiras ja useampi naaras. Tällaiselle haaremille tulisi tarjota ainakin 120-litraa elintilaa, mutta yhtä yksilöä voi pitää jo 60-litraisessa akvaariossa. Kutua varten koiras tekee pinnalle, pintakasvien sekaan vaahtopesän.


title: Kääpiörihmakala

text: Kääpiörihmakala viihtyy lämpimässä vedessä: 25–29 °C on sopiva. Sopiva pH-arvo on 6–7,5 ja kovuus pehmeä tai keskikova. Kääpiörihmakalaa voidaan ruokkia tavallisilla hiutaleruoilla ja ravintoeläimillä. Se tarvitsee myös kasvipitoista ruokaa.


title: Obuhovin pituus

text: Obuhovin pituus (joskus myös Moninin–Obuhovin pituus) on ilmakehän rajakerrosta kuvaava parametri. Formaalisti se on pituusskaala, joka kasataan kitkanopeudesta, turbulenssin nostetuotosta sekä kinemaattisesta lämmönvuosta:


title: Obuhovin pituus

text: missä formula_2 on kitkanopeus, formula_3 on keskimääräinen virtuaalinen potentiaalilämpötila, "k" on von Kármánin vakio, "g" on putoamiskiihtyvyys ja formula_4 on kinemaattinen lämmönvuo pinta- l. vakiovuokerroksessa.


title: Obuhovin pituus

text: Obuhovin pituus kuvaa myös ilmakehän stabiilisuutta. Moninin–Obuhovin samanlaisuusteorian kannalta tärkeä "stabiilisuusindeksi" formula_5 määritellään erityisesti korkeuden ja Obuhov-pituuden suhteena.


title: Obuhovin pituus

text: Obuhovin pituuden voidaan ajatella kuvaavan sitä korkeutta maanpinnasta, jonka alapuolella mekaaninen eli vertikaalisen tuuliväänteen tuottama turbulenssi on voimakkaampaa kuin terminen, nostevoimien tuottama turbulenssi. Negatiiviset Obuhov-pituuden arvot merkitsevät epästabiilia rajakerrosta ("nostetuotto aina merkittävää") ja positiiviset stabiilia. Neutraalissa tilanteessa Obuhovin pituus on ääretön.


title: Obuhovin pituus

text: Matemaattisesti turbulenttisen kineettisen energian (TKE) nostetuottotermi on muotoa formula_6 ja mekaaninen tuottotermi muotoa formula_7. Jos jälkimmäinen lauseke uudelleenkirjoitetaan logaritmisen tuulilain ja kitkanopeuden määritelmän formula_8 avulla ja merkitään yhtä suureksi edellisen lausekkeen kanssa, saadaan


title: Obuhovin pituus

text: josta ratkaisemalla korkeus "z" saadaan Obuhovin pituuden itseisarvo.


title: Australian Grand Prix 2003

text: Australian Grand Prix 2003 oli Formula 1 -sarjan osakilpailu, joka ajettiin 9. maaliskuuta 2003 Melbourne Grand Prix Circuit -radalla Australiassa. Kilpailun voitti McLarenilla ajanut David Coulthard, joka otti uransa viimeisen voiton. Hänen tallikaverinsa, Kimi Räikkönen, oli kolmas. Räikkönen ajoi kilpailun nopeimman kierroksen 1.27,724 (kierroksella 32).


title: Australian Grand Prix 2003

text: F1-debyyttinsä tekivät Cristiano da Matta, Ralph Firman, Antônio Pizzonia ja Justin Wilson.


title: Australian Grand Prix 2003

text: FIA muutti tästä kilpailusta lähtien pisteiden laskun kahdeksalle parhaalle entisen kuuden sijaan.


title: Sibiu (piirikunta)

text: Sibiu () on piirikunta Romaniassa Transilvanian historiallisella alueella. Piirikunnan pääkaupunki on Sibiu. Sen pinta-ala on 5 432 km² ja siellä on noin 400 193 asukasta (vuonna 2014).


title: Sibiu (piirikunta)

text: Piirikunnan pinta-ala on yhteensä 5 432 km². Karpaatit peittävät siitä noin 30 prosenttia. Oltjoki virtaa piirikunnan läpi.


title: Sibiu (piirikunta)

text: Sibiun piirikunta rajautuu idässä Braşovin piirikuntaan, lännessä Alban piirikuntaan, pohjoisessa Mureşin piirikuntaan, etelässä Vâlcean piirikuntaan ja kaakossa Argeşin piirikuntaan.


title: Sibiu (piirikunta)

text: Vuoden 2011 väestönlaskennan mukaan piirikunnassa oli 375 992 asukasta ja sen väestötiheys oli 78 asukasta neliökilometrillä.


title: Sibiu (piirikunta)

text: Piirikunnan asukkaista romanialaisia on 90,6 prosenttia, romaneita 4,1 prosenttia, unkarilaisia 3,6 prosenttia, saksalaisia 1,6 prosenttia ja muita 0,1 prosenttia.


title: Hakuteos

text: Hakuteos on jonkin alan tai yleisesti kaikkien alojen tärkeimmän tiedon nopeaa löytämistä varten laadittu teos. Yleensä hakuteoksen hakusanat on järjestetty aakkosjärjestykseen, mutta ne voidaan järjestää myös esimerkiksi aihepiireittäin.


title: Hakuteos

text: Hakuteoksia ovat muun muassa vuoden kierron ja muuta ajankohtaista tietoa sisältävä almanakka, karttoja sisältävä atlas, sanakirja, tietosanakirja, ja sanojen suhteita muihin sanoihin luetteloiva tesaurus.


title: Inform

text: Inform on Graham Nelsonin luoma oliopohjainen ohjelmointikieli tekstiseikkailupelien luomiseen. Ohjelmointikielen kääntäjä kääntää ohjelman Z-machine-muotoon; Z-machine on virtuaalikone, jota Infocom käytti omissa tekstiseikkailupeleissään. Täten Informilla kirjoitettuja pelejä voi pelata myös kaikilla Infocomin pelien pelaamiseen tarkoitetuilla tulkkiohjelmilla. Informin myötä kehitettiin myös uusia Z-machine-tiedostomuotoja, ja Inform tukee myös uudempaa Glulx-virtuaalikonestandardia.


title: Inform

text: Informista on olemassa kaksi käytössä olevaa pääversiota. Inform 6 on viimeisin stabiili uudelleen kirjoitettu versio, joka luotiin vuonna 1996 ja jota on paranneltu pitkälti sen jälkeen. Inform 7 on beta-asteella; Inform 7-kääntäjä kääntää koodin ensiksi Inform 6-koodiksi, joka puolestaan automaattisesti käännetään Inform 6-kääntäjällä. Inform 7 sisältää myös Microsoft Windows- ja Mac OS X -versioissa ohjelmointiympäristön, jossa on monia tekstiseikkailujen tekemistä helpottavia työkaluja. Kääntäjästä on myös Linux-versio.


title: Inform

text: Inform 6 on pitkälti normaali olio-ohjelmointikieli, mutta Inform 7:n syntaksi on lähellä luonnollista englannin kieltä, koska tämä helpottaa kuvausten kirjoittamista ja vähentää ohjelmoinnin vaikeutta. Inform 7:ää kutsuttiinkin varhaisessa kehitysvaiheessa "Natural Informiksi".


title: Inform

text:
Esimerkki Inform 6 -ohjelmasta:
"Hello World" by "I.F. Author"


title: Inform

text: The story headline is "An Interactive Example".


title: Inform

text:
The Living Room is a room. "A comfortably furnished living room."
The Kitchen is north of the Living Room. The Front Door is south
of the Living Room. The Front Door is a closed locked door.


title: Inform

text:
The insurance salesman is a man in the Living Room. The
description is "An insurance salesman in a tacky polyester suit.
He seems eager to speak to you." Understand "man" as the
insurance salesman.


title: Inform

text:
A briefcase is carried by the insurance salesman. The description
is "A slightly worn, black briefcase." Understand "case" as the
briefcase.


title: Inform

text:
The insurance paperwork is in the briefcase. The
description is "Page after page of small legalese." Understand
"papers" or "documents" or "forms" as the paperwork.


title: Inform

text: Instead of listening to the insurance salesman:


title: Canterburyn tarinoita

text: Canterburyn tarinoita on kokoelma Geoffrey Chaucerin 1300-luvulla kirjoittamia runomuotoisia tarinoita. Kertomuksia yhdistää kehyskertomus pyhiinvaeltajista matkalla Southwarkista Canterburyyn englantilaisen pyhimyksen Thomas Becketin haudalle. Teos on kirjoitettu keskienglanniksi.


title: Canterburyn tarinoita

text: Teostaan kirjoittaessaan Chauceriin vaikutti italialainen renessanssirunoilija Boccaccio ja hänen teoksensa Decamerone. Chaucerin teos on kuitenkin elävämpi ja dramaattisempi. Boccaccion teoksen henkilöt sanelevat kertomuksensa, mutta samalla kun Chaucerin teoksen hahmot kertovat tarinoitaan, he elävät omaa elämäänsä. Kirjailija tekee heistä jokaisesta selväpiirteisen persoonan ja jokaisen kertomus sopii tämän persoonallisuuteen. He auttavat tarinan kulussa ja pääasiana on pyhiinvaellus, eivät kertomukset.


title: Canterburyn tarinoita

text:
Kokoelma on keskeneräinen . Jostain syystä Chaucer ei koskaan kirjoittanut loppuun kuvauksensa retkestä Thomas Becketin haudalle eikä myöskään juhlaa, joka piti lopuksi järjestää "Asetakin"- ravintolassa. Kokonaistarinasta tuli ainoastaan sen runko, mutta se on sellaisenaankin yksi elävämpiä ja viehättävämpiä keskiajan elämän kuvauksia.
Teos alkaa, kun runoilija eräänä päivänä pistäytyy Lontoossa "Asetakki"- nimisessä ravintolassa. Sinne on saapunut myös joukko miehiä ja naisia, jotka ovat runoilijan tavoin lähdössä pyhiinvaellusmatkalle Canteburyyn. Tunnelma on mitä mainioin ja isäntä tarjoilee useita pikareita asiakkailleen. Kirjava joukko ihmisiä viihtyy toistensa parissa erittäin hyvin.


title: Canterburyn tarinoita

text: Paikalla ovat rouva Engelentine, lihava munkki, kerjäläismunkki, hämäriin liiketoimiin sekaantunut kauppias, nukkavieru Oxfordin oppinut, rikas juristi, kutoja, mylläri, puuseppä lääkäri, mylläri ja Bathin rouva. Kun hilpeä seurue saa syötyä ja juotua, ehdottaa kapakoitsija, että lähdettäisiin seuraavana päivänä Canteburyyn pyhiinvaellusmatkalle. Jotta matkasta tuli miellyttävä, pitäisi jokaisen kertoa kaksi juttua meno- ja kaksi juttua paluumatkalla. Parhaan tarina kertojalle pidettäisiin lopuksi "Asetakissa" juhlat.


title: Canterburyn tarinoita

text: Varhain aamulla lähdetään matkalle ja ritari kertoo ensimmäisen tarinan. Ritari kertoo romanttisen tarinan, mitä koko seurue kiittelee. Seuraavaksi jutun aikoo kertoa lihava munkki, mutta hyvässä humalassa oleva mylläri vaatii saada kertoa tarinansa. Koska häntä ei saada odottamaan vuoroaan, hän kertoo tarinan puusepästä, jonka vaimo pettää häntä pappiskokelaan kanssa. Pyhiinvaellusseurue nauraa makeasti jutun mehukkaille yksityiskohdille.


title: Canterburyn tarinoita

text: Tarina seuraa toistaan ja ne vaihtelevat hilpeästä vakavaan. Esimerkkinä keskiajan ihmisen asenteesta juutalaisiin tarjoaa Engletine- rouvan tarina kristityssä Aasian kaupungissa eläneestä hurskaasta pojasta, jonka juutalaiset murhaavat.


title: Canterburyn tarinoita

text: Bathin rouva puolestaan kertoo avioliitosta, sen raskaudesta ja vaivasta. Hänen tarinassaan muuan ritari tekee aistikkaan hairahduksen ja saa siitä rangaistuksensa. Lopuksi hän vaatii, että naisen tulee olla perheen pää. Tarinoita kerrottaessa seurueen matka kuluu joutuisasti ja keväinen sää näyttää parhaat puolensa.


title: Canterburyn tarinoita

text:
Chaucerin teos antaa kuvan elämästä keskiajalla ja ihmisten elämä vaikuttaa mukavalta. Se ei ole sitä, miksi monet käsittävät keskiajan eli noitavainojen ja jatkuvien sotien ja kulkutautien leimaamaksi ajaksi. Chaucer osoittaa tarinoillaan, että ihmisellä oli tuolloinkin heikkoutensa aivan kuten nykyäänkin, mutta hän ei tuomitse henkilöitään. Hänen mielestään elämä ja maailma ovat pääsääntöisesti hyviä ja miellyttäviä asioita.
Ison- Britannian yleisradioyhtiö, BBC, on tehnyt Canterburyn tarinoista televisioversion vuonna 2003. Tapahtumat siirrettiin nykyaikaan.


title: William Holman Hunt

text: William Holman Hunt (2. huhtikuuta 1827 – 7. syyskuuta 1910) oli englantilainen taidemaalari ja yksi prerafaeliittien perustajajäsenistä. Huntin maalauksille olivat tyypillisiä selkeät ja kovat väripinnat, voimakas valaistus ja tarkat yksityiskohdat.


title: William Holman Hunt

text: Hunt aloitti taideopintonsa Royal Academyssa vuonna 1843. Myös John Everett Millais opiskeli tuolloin akatemiassa, ja heistä tuli elinikäiset ystävät. Vuonna 1848 Hunt, Millais ja Dante Gabriel Rossetti perustivat prerafaeliittien taiteilijaryhmän (The Pre-Raphaelite Brotherhood). Ryhmän tarkoituksena oli vastustaa tuolloin vallalla ollutta akateemista taidetta.


title: William Holman Hunt

text: Hunt ei aluksi ollut kovin suosittu taiteilija, mutta vuonna 1854 maalattu "The Light of the World" muodostui hänen läpimurrokseen. Seuraavana vuonna Hunt teki matkan Syyriaan ja Palestiinaan, missä hän maalasi teoksen "The Scapegoat" (”Syntipukki”), joka esittää Kuolleenmeren rannalla olevaa hyljeksittyä eläintä.


title: William Holman Hunt

text: Huntin myöhemmistä töistä huomattavimpiin kuuluu "The Triumph of the Innocents", josta hän maalasi kaksi versiota. Huntin näkö heikkeni 1890-luvun lopussa, eikä hän pystynyt loppuvuosinaan enää työskentelemään.


title: Pihasyreeni

text: Pihasyreeni ("Syringa vulgaris") on oliivikasvien ("Oleaceae") heimoon kuuluva lehtipensas, joka on suosittu koristekasvi. Se kasvaa luonnonvaraisena Kaakkois-Euroopassa.


title: Pihasyreeni

text: Pihasyreeni on pystyversoinen ja tiheä, 6–7 metrin korkuiseksi kasvava pensas. Herttamaiset ja suipot lehdet ovat 5–10 cm:n pituiset. Voimakastuoksuiset ja yleensä violetinväriset kukat ovat kerrannaisissa, 10–20 cm pitkissä tertuissa.


title: Pihasyreeni

text: Pihasyreenistä on jalostettu koristekasvikäyttöön lajikkeita, joiden kukkien väri vaihtelee valkoisesta tummanviolettiin. Jalostettuja pihasyreenilajikkeita kutsutaan myös jalosyreeneiksi . Viljellyt lajikkeet kasvavat yleensä 4–5 metrin korkuisiksi. Jalosyreenejä alettiin jalostaa 1850-luvulla.


title: Pihasyreeni

text: Pihasyreeni on vaatimaton kasvupaikan suhteen. Suomessa pihasyreeni on kestävä Etelä-Lappiin saakka. Etelä-Suomessa kukinta-aika on kesäkuu, pohjoisessa heinäkuu. Pihasyreeneitä tuotiin Suomeen jo 1720-luvulla.


title: Pihasyreeni

text: Jalosyreenilajikkeet ovat talvenarkoja ja niitä voidaan Suomessa viljellä vain eteläisimmässä osassa maata.


title: Saksan jalkapallon 1. Bundesliiga 2007–2008

text: Saksan jalkapallon 1. bundesliigan kausi 2007–08 oli järjestyksessään 45. maan korkeimman sarjatason, 1. Bundesliigan, kausi. Se alkoi 10. elokuuta 2007.


text: Nousijoina kauden aloittivat Karlsruher SC, Hansa Rostock ja MSV Duisburg. Edellisen kauden putoajia olivat Borussia Mönchengladbach, FSV Mainz 05 ja Alemannia Aachen.


text: Mestaruuden voitti FC Bayern München. Bundesliigasta putosivat 1. FC Nürnberg, Hansa Rostock ja MSV Duisburg.


title: George Deukmejian

text: Courken George Deukmejian (6. kesäkuuta 1928 Menands, New York – 8. toukokuuta 2018) oli yhdysvaltalainen republikaanisen puolueen poliitikko, joka toimi Kalifornian osavaltion kuvernöörinä vuosina 1983–1991 ja sitä ennen Kalifornian oikeusministerinä vuosina 1979–1983.


title: George Deukmejian

text: Deukmejian syntyi ja vietti lapsuutensa pienessä Menandsin kaupungissa New Yorkin osavaltiossa. Hänen vanhempansa olivat Turkin armenialaisia, jotka olivat paenneet armenialaisten kansanmurhaa Yhdysvaltoihin. Hän valmistui Siena Collegesta 1949 ja St. John's Universitystä 1952. Hän muutti vuonna 1955 Kaliforniaan, jossa hän tutustui tulevaan vaimoonsa, niin ikään armenialaistaustaiseen Gloria Saatjianiin; pari avioitui vuonna 1958 ja sai kolme lasta. Kaksi tytärtä syntyivät vuosina 1965 ja 1970 ja yksi poika 1967.


title: George Deukmejian

text: Deukmeijan valittiin Kalifornian osavaltiolliseen kongressiin ensimmäistä kertaa vuonna 1962. Vuodesta 1966 hän toimi osavaltiollisena senaattorina. Hän oli ensimmäistä kertaa ehdokkaana Kalifornian oikeusministerin virkaan vuonna 1970. Kaudellaan 1979–1983 hän muun muassa johti korkean profiilin marihuanan vastaista kampanjaa pohjoisessa osavaltiossa.


title: George Deukmejian

text: Deukmejian nousi kuvernööriksi päihitettyään vaaleissa Los Angelesin pitkäaikaisen pormestarin Tom Bradleyn. Hän voitti Bradleyn jälleen vuonna 1986 ääniprosentein 61–37. Häntä seurasi vuonna 1991 Peter B. Wilson. Deukmejian työskenteli sen jälkeen losangelesilaisessa lakifirmassa ennen eläkkeelle jäämistään vuonna 2000.


title: Iisalmen Sanomat

text: Iisalmen Sanomat on Iisalmessa kuusi kertaa viikossa ilmestyvä sitoutumaton sanomalehti. Lehteä julkaisee Iisalmen Sanomat Oy ja sen päätoimittaja on Kari Angeria.


title: Iisalmen Sanomat

text: Lehden markkina-alueeseen kuuluvat Iisalmi, Vieremä, Sonkajärvi, Kiuruvesi, Pielavesi sekä Lapinlahti, ja levikkialueeseen näiden lisäksi Varpaisjärvi, Pyhäjärvi, Pyhäntä, Keitele sekä Rautavaara. Sen lukijamäärä on 42 000 (KMT 2006) ja levikki 10 042 (LT 2017).


title: Iisalmen Sanomat

text: Iisalmen Sanomat alkoi ilmestyä vuonna 1925. Se sitoutui Suomen Keskustaan vuoteen 2000 asti, jolloin se muuttui sitoutumattomaksi. Vuonna 2006 lehti vaihtoi broadsheet-formaatin tabloidimuotoon.


title: John G. Downey

text: John Gately Downey (24. kesäkuuta 1827 – 1. maaliskuuta 1894) oli irlantilaissyntyinen yhdysvaltalainen demokraattisen puolueen poliitikko, joka toimi Kalifornian osavaltion kuvernöörinä vuosina 1860–1862. Hän oli osavaltion historian ainoa ulkomaalaissyntyinen kuvernööri ennen Arnold Schwarzeneggerin valintaa vuonna 2003.


title: John G. Downey

text: Downey muutti perheineen Yhdysvaltoihin vuonna 1842. Hän asettui Marylandiin ja hoiti erilaisia töitä eri puolilla liittovaltiota ennen saapumistaan Kaliforniaan vuoteen 1849 mennessä. Hän aloitti Los Angelesissa menestyksekkään uran liikemiehenä. Hän istui Kalifornian kongressin alahuoneen jäsenenä 1856–1857 ja sai vuonna 1859 nimityksen varakuvernööriksi.


title: John G. Downey

text: Senaikainen kuvernööri Milton Latham erosi virastaan täyttääkseen kaksintaistelussa surmatun David C. Broderickin tyhjäksi jättämän paikan Yhdysvaltain senaatista. Varakuvernööri John G. Downey aloitti Kalifornian kuvernöörinä 14. tammikuuta 1860.


title: John G. Downey

text: Leland Stanford seurasi Downeytä tämän kauden loputtua vuonna 1862. Vuonna 1883 hän joutui vaimonsa Maria Jesus Guiradon kanssa junaonnettomuuteen; Downey selviytyi täpärästi, mutta Guirado menehtyi. Hän kärsi pitkään posttraumaattisen stressioireyhtymän kaltaisesta tilasta, mutta meni uusiin naimisiin ennen kuolemaansa Los Angelesissa 1894.


title: Thapsakos

text: Thapsakos (, ) oli muinainen kaupunki jonka kohdalla sijaitsi kahluupaikka Eufrat-joen yli. Thapsakos sijaitsi luultavasti nykyisen Syyrian alueella, mutta sen tarkkaa paikkaa ei tiedetä.


title: Thapsakos

text: Kaupunki mainitaan muun muassa Ksenofonin "Kyyroksen sotaretkessä" ja Arrianoksen Aleksanteri Suurta käsittelevässä teoksessa. Strabon kertoo Geografikassaan että kaupungin kohdalla oli Efuratin ylittävä silta. Plinius vanhempi kertoo että kaupungin nimi vaihtui myöhemmin Amfipoliiksi.


title: Thapsakos

text: Raamatun Tifsah saattaa myös viitata Thapsakokseen. Kaupunki mainitaan Ensimmäisessä kuninkaiden kirjassa kuuluvan Salomonin valtakuntaan. "Hänen hallinnassaan olivat alueet Eufratilta asti, Tifsahista Gazaan saakka."


title: Leland Stanford

text: Amasa Leland Stanford (9. maaliskuuta 1824 – 21. kesäkuuta 1893) oli yhdysvaltalainen liikemies, joka toimi myös Kalifornian kahdeksantena kuvernöörinä vuosina 1862–1863 sekä liittovaltion senaattorina Kaliforniasta vuosina 1885–1893. Lisäksi hän oli mm. Southern Pacific Railroadin pitkäaikainen johtaja ja perusti Stanfordin yliopiston. Hänellä oli vaimonsa Jane Elizabeth Lathropin kanssa yksi lapsi, 15-vuotiaana sairauteen kuollut poika Leland Jr.


title: Frederick Low

text: Frederick Ferdinand Low (30. kesäkuuta 1828 – 21. heinäkuuta 1894) oli yhdysvaltalainen republikaaninen/unionilainen poliitikko.


title: Frederick Low

text: Low syntyi Mainessa ja opiskeli Hampden Academyssä. Muutettuaan kotiosavaltiostaan Kaliforniaan hän loi uran liike- ja pankkialalla. Hän istui Yhdysvaltain edustajainhuoneessa aikavälillä 3. kesäkuuta 1862 – 3. maaliskuuta 1863.


title: Frederick Low

text: Low'n poliittinen ura lähti nousuun hänen saatuaan nimityksen Kalifornian kuvernööriksi 10. joulukuuta 1863. Häntä seurasi vuonna 1867 Henry Huntley Haight. Hän toimi vuodesta 1869 Yhdysvaltain suurlähettiläänä Kiinaan.


title: Frederick Low

text: Kuoltuaan 66-vuotiaana San Franciscossa Low sai hautapaikan Cypress Lawn Memorial Parkissa.


title: Japanin parlamenttitalo

text: Japanin parlamenttitalo on rakennus Japanin pääkaupungissa Tokiossa, Chiyodan erillisalueen Nagatachōn kaupunginosassa. Rakennus toimii istuimena Japanin parlamentin ala- ja ylähuoneelle. Alahuoneen tilat sijaitsevat vasemmassa ja ylähuoneen tilat oikeassa siivessä.


title: Japanin parlamenttitalo

text: Parlamenttitalo on rakennettu kokonaan japanilaisista rakennusmateriaaleista. Sen rakennustyöt käynnistettiin vuonna 1920 ja ne saatiin päätökseen vuoden 1936 marraskuussa. Rakennuksen pituus on 206,4 metriä. Sen keskustorni yltää noin 65,5 metrin korkeuteen.


title: Pedro Delgado

text:
Pedro Delgado Robledo (s. 15. huhtikuuta 1960 Segovia) on entinen espanjalainen maantiepyöräilijä.
Hyökkäävästä ajotyylistään tunnettu kevytrakenteinen Delgado oli parhaimmillaan vuoristo-osuuksilla. Hän voitti Ranskan ympäriajon vuonna 1988 sekä Espanjan ympäriajon vuosina 1985 ja 1989. Vuoden 1988 Tour de Francen aikana hän jäi kiinni virtsaneritystä edistävän probenecidin käytöstä. Tapaus aiheutti sysäyksen pyöräilyn doping-sääntöjen muuttamiseen, sillä probenecid ei tuohon aikaan kuulunut UCI:n, toisin kuin monien muiden järjestöjen, kiellettyjen aineiden listalle, ja hän sai jatkaa kilpailua ilman seuraamuksia.


title: Henry Huntly Haight

text: Henry Huntly Haight (20. toukokuuta 1825 – 2. syyskuuta 1878) oli yhdysvaltalainen demokraattisen puolueen poliitikko. Hän syntyi Rochesterissa, valmistui Yalen yliopistosta ja oli varsinaiselta ammatiltaan lakimies. Hän toimi Kalifornian osavaltion järjestyksessä kymmenentenä kuvernöörinä vuosina 1867–1871.


title: Henry Huntly Haight

text: Haight kuoli San Franciscossa 53-vuotiaana ja tuli haudatuksi Oaklandin Mountain View Cemeteryyn. Vastoin yleistä väärinkäsitystä, San Franciscon Haight Streetia ei nimetty hänen, vaan hänen setänsä mukaan.


title: Bisfenoli-A

text: Bisfenoli-A, (BPA) ("4,4'-dihydroksi-2,2-difenyylipropaani") on muoviteollisuuden laajasti käyttämä monomeeri, josta polymeroimalla tehdään polykarbonaattimuovia ja epoksihartsia. Bisfenoli-A:n leimahduspiste on 207 °C (o.c.) ja itsesyttymislämpötila 600 °C. BPA esiintyy vapaana monomeerina kuiteissa ja muissa lämpöpapereissa.


title: Bisfenoli-A

text: On epäselvää, aiheuttaako bisfenoli-A syöpää. Sitä käytetään monissa kulutustuotteissa, ja sille altistuminen on laajaa. Bisfenoli A:n on todettu vaikuttavan hormonitoimintaan, immuunijärjestelmään ja aiheuttavan erektiohäiriöitä. BPA on yksi niistä aineista, jotka reagoivat elimistössä hormonin tavoin (niin sanottu hormonihäirikkö). BPA jäljittelee estrogeeneihin kuuluvaa estradiolia.


title: Bisfenoli-A

text: Suppean tutkimuksen mukaan autististen lasten elimistö ei poista bisfenoli-a:ta yhtä tehokkaasti kuin muiden. Osalla lapsista autismioireet olivat sitä vakavampia, mitä heikompi heidän kykynsä poistaa bisfenolia oli.


title: Bisfenoli-A

text: Bisfenoli-A:ta sisältäviä muoveja käytetään muun muassa säilyketölkkien ja lasten tuttipullojen sisäpinnoitteena, joka suojelee elintarviketta bakteereilta pitkän säilytyksen aikana. Sitä liukenee elintarvikkeeseen kuumennettaessa sekä UV-säteilyn, happojen tai emästen vaikutuksesta.


title: Bisfenoli-A

text: Aine on kielletty EU-maista Tanskassa ja Ranskassa (11/2010), Kanada luokitteli aineen myrkylliseksi lokakuussa 2010. Myös Kiina on kieltänyt aineen käytön lapsille tarkoitetuissa tuotteissa. Yhdysvalloissa jätettiin kansalaisadressi sen kieltämiseksi, mutta Yhdysvaltain elintarvike- ja lääkevirasto FDA ei myöntynyt kieltoon todeten maaliskuun lopussa 2012, että kemikaalin vaaroista ei ole riittävää tieteellistä näyttöä.


title: Bisfenoli-A

text: Suomessa Bisfenoli-A on hyväksytty käytettäväksi elintarvikemuovin raaka-aineena. Sille asetettu ainekohtainen siirtymäraja-arvo eli enimmäissiirtymä muovituotteesta elintarvikkeeseen on 0,6 mg/kg. Siedettävä päiväsaanti on 0,05 mg henkilön painokiloa kohti vuorokaudessa. BPA:ta sisältävien tuttipullojen valmistaminen kiellettiin Suomessa vuoden 2011 maaliskuun alusta ja myynti 2011 kesäkuun alusta EU:n asetuksella.


title: Bisfenoli-A

text: Bisfenoli A:ta valmistetaan nykyisin suuria määriä maailmanlaajuisesti. Vuonna 1980 sitä valmistettiin miljoona tonnia ja 2009 yli 2,2 miljoonaa tonnia.


title: Bisfenoli-A

text: Bisfenoli A:n syntetisoi ensimmäisen kerran venäläinen kemisti A.P. Dianin vuonna 1891. Yhdistettä valmistetaan kondensaatioreaktiossa, missä yksi yksikkö asetonia (josta tulee nimen "A") ja kaksi yksikköä fenolia reagoivat voimakkaan hapon (kuten suolahappo) toimiessa katalyyttina.


title: Kapiti (saari)

text: Kapiti (maorikielellä "motu rongonui") on saari Uudessa-Seelannissa noin kahdeksan kilometriä Pohjoissaaren eteläosan länsipuolella. Saari on noin kymmenen kilometrin pituinen lounas-koillissuunnassa ja noin kahden kilometrin levyinen. Sen pinta-ala on 19,65 km².


title: Kapiti (saari)

text: Saaren erottaa mantereesta Rauoterangin salmi. Sen korkein kohta on Tuteremoana 521 metriä merenpinnan yläpuolella. Saaren länsipuoli on erittäin kivinen ja karu; useat pystysuorat kallioseinät putoavat mereen jopa satojen metrien korkeudelta. Länsipuoli joutuu kovien länsituulten runnomaksi ja vaikeista olosuhteista johtuen kasvillisuus on harvaa.


title: Kapiti (saari)

text: Saaren kasvillisuus koostuu erityisesti pensaikoista sekä lisäksi kohekohe–, tawa– ja kanukametsistä. Suurin osa metsistä on palautumassa luonnontilaan palojen ja maatalouden aiheuttamista jäljistä. Jäljellä on myös joitakin säästyneitä 30 metrin korkuisia puita.


title: Kapiti (saari)

text: Maorit asuttivat saaren 1700–1800-luvuilla. Myöhemmin Ngāti Toa –maoriheimon johtaja Te Rauparaha perusti saarelle tukikohdan, josta tehtiin hyökkäyksiä ja ryöstöretkiä Whanganui-joen varrelle sekä Marlboroughiin.


title: Kapiti (saari)

text: Eurooppalaisten saavuttua saarella toimi valaanpyytäjien yhdyskunta, jossa asui enimmillään noin 2000 henkilöä.


title: Kapiti (saari)

text: Jo 1870-luvulla huomattiin saaren sopivuus suojelukohteeksi ja siitä tulikin lintujen suojelualue vuonna 1897. Kuitenkin vasta vuonna 1987 New Zealand Department of Conservation otti saaren haltuunsa. 1980- ja 1990-lukujen aikana saarta palautettiin luonnontilaan; saarelta poistettiin ensin kettukusut ja vuonna 1996 saatiin saarelta poistettua myös rotat. Muut tuhoa aiheuttaneet vierasperäiset eläimet oli poistettu saarelta vuosien saatossa jo aiemmin, mukaan lukien lampaat, koirat, kissat ja vuohet.


title: Sean Kingston

text: Kisean Anderson (s. 3. helmikuuta 1990 Miami, Florida), taiteilijanimeltään Sean Kingston, on jamaikalais-yhdysvaltalainen popmuusikko. Hän on syntynyt Yhdysvalloissa, mutta muuttanut kuusivuotiaana Kingstoniin, Jamaikalle. Sean Kingston tuli suuren yleisön tietoisuuteen ”Beautiful Girls” -singlellään.


title: Sean Kingston

text: 29. toukokuuta 2011 Kingston törmäsi vesiskootterillaan siltaan Miamissa ja joutui teho-osastolle.


title: Newton Booth

text: Newton Booth (30. joulukuuta 1825 – 14. heinäkuuta 1892) oli yhdysvaltalainen poliitikko. Hän toimi Kalifornian 11. kuvernöörinä vuosina 1871–1875 ja sen jälkeen liittovaltion senaattorina 1875–1881. Hän ei ollut uudelleen ehdolla vuonna 1880.


title: Newton Booth

text: Booth tuli valituksi senaattiin lyhytikäisen Anti-Monopoly Partyn ehdokkaana. Hän kuoli Sacramentossa.


title: Masao Takemoto

text: Masao Takemoto (竹本正男 "Takemoto Masao", 29. syyskuuta 1919 Hamada, Shimane – 2. helmikuuta 2007) oli japanilainen telinevoimistelija, olympiavoittaja ja maailmanmestari. Hänet nimettiin vuonna 1997 lajin hall of fameen.


title: Masao Takemoto

text: Takemoto osallistui voimistelijana kolmiin olympiakisoihin. Ainoan kultamitalinsa hän voitti Rooman 1960 olympiakisojen joukkuekilpailussa. Hän oli tuolloin jo yli 40-vuotias, ja hän on edelleen kaikkien aikojen vanhimpana olympiakultaa voittanut voimistelija. Henkilökohtaisen maailmanmestaruuden hän voitti kahdesti permannolla.


title: Bank of America Plaza (Dallas)

text: Bank of America Plaza on pilvenpiirtäjä Dallasin kaupungissa, Yhdysvaltain Texasissa. Yltäen 281 metrin korkeuteen se on Dallasin korkein ja koko Texasin kolmanneksi korkein pilvenpiirtäjä. Sen suunnittelusta ovat vastanneet arkkitehtitoimistot JPJ Architects ja HLM Design. Rakennustyöt käynnistettiin vuonna 1983 ja ne saatiin päätökseen vuonna 1985. Pilvenpiirtäjässä on 72 kerrosta. Nykyistä nimeään se on kantanut vuodesta 1998 lähtien, aikaisempia nimiä ovat olleet "Dallas Main Center", "NCNB Plaza" ja "NationsBank Plaza".


title: Paestum

text: Poseidonia () eli Paiston/Paistos (), roomalaisella ajalla Paestum (lat.), oli antiikin aikainen kaupunki ja kaupunkivaltio ("polis") Suur-Kreikassa eli Magna Graeciassa nykyisen Italian alueella. Se sijaitsi nykyisen Capaccio Paestumin kaupungin alueella Campanian hallintoalueella Italiassa, noin 96 kilometriä Napolista kaakkoon.


title: Paestum

text: Poseidonia perustettiin kreikkalaisena siirtokuntana noin 650 eaa. Se tuli osaksi alueella laajentunutta Rooman valtakuntaa vuonna 273 eaa. Tämän jälkeen se oli aluksi roomalainen kolonia ja myöhemmin tavallinen roomalaiskaupunki. Nykyisin Paestumin arkeologinen alue on osa Unescon maailmanperintökohdetta nimeltä "Cilenton ja Vallo di Dianon kansallispuisto, Paestumin ja Velian arkeologiset alueet sekä Certosa di Padula". Kaupunki tunnetaan erityisesti hyvin säilyneistä temppeleistään.


title: Paestum

text: Poseidonia eli myöhempi Paestum sijaitsi Leukaniassa eli Lucaniassa Apenniinien niemimaan itärannikolla lähellä Tyrrhenanmeren rantaa. Se oli rakennettu Sele (nyk. Salso) -joen tasangolle noin kahdeksan kilometriä etelään Silaros-joen suusta ja noin 1,5 kilometrin päähän merenrannasta. Kaupungin itäpuolella sijaitsivat kukkulat, jotka nykyisin tunnetaan nimellä Monte Alburno.


title: Paestum

text: Lahti, jonka rannan lähellä kaupunki oli, ulottui pohjoispuoliselta Minervan niemeltä (nyk. Punta della Campanella) etelänpuoleiselle Poseidionin niemelle (Punta di Licosa). Antiikin aikana se tunnettiin Poseidonianlahtena ("Poseidōniatēs kolpos"), roomalaisittain Paestuminlahtena ("Paestanus Sinus") ja nykyisin Salernonlahtena.


title: Paestum

text: Kaupunki voidaan lukea osaksi Suur-Kreikan eli Magna Graecian aluetta termin laajassa merkityksessä. Joskus termillä viitataan kuitenkin lähinnä aivan Italian eteläisimmän rannikon kreikkalaiskaupunkeihin ja kaikkein rajatuimmassa merkityksessä pelkästään Tarantonlahden siirtokuntiin. Kaupunki oli Tyrrhenanmeren rannikon kreikkalaiskaupungeista pohjoisimpia Kymen ("Cumae") ja Neapoliin ohella.


title: Paestum

text:
Arkeologisten löytöjen perusteella alue on ollut asuttu paleoliittisella ja neoliittisella kaudella. Poseidonian kaupunki perustettiin etelämpänä sijainneen Sybariin kreikkalaiskaupungin siirtokuntana antiikin Kreikan arkaaisella kaudella 600-luvun eaa. puolessa välissä. Samalla seudun varhaisempi väestö joutui muuttamaan sisämaahan. Siirtokunnan perustajina saattoivat olla Sybariin troizenilainen väestö, jonka akhaialaiset olivat karkottaneet kaupungista. Strabonin mukaan kaupunki perustettiin ensin lähemmäksi merta, mutta siirrettiin sitten hieman kauemmaksi rannikosta. Kaupungin kansalaisista käytettiin etnonyymejä "Poseidōniatēs" (), myöhemmin "Paistanos" () ja latinaksi "Paestanus".
Poseidoniasta tuli nopeasti kukoistava sen ympäristön hedelmällisen maaperän ja kaupankäynnin ansiosta. Kaupungin varhaisesta historiasta tiedetään kuitenkin vain vähän, jopa vähemmän kuin Suur-Kreikan muiden kaupunkien alkuvaiheista. Arkeologisista jäänteistä tiedetään, että kaupunki laajeni, ja sinne rakennettin suuria kreikkalaisia temppeleitä. Sieltä on löytynyt myös kolikoita ja metallisia pienoispatsaita. Löydöt yhdessä osoittavat kaupungin menestyneen.


title: Paestum

text: Ensimmäiset kirjalliset maininnat Poseidoniasta ovat vasta 400-luvun lopulta eaa. Tuolloin Herodotos mainitsee kaupungin tavalla, joka osoittaa sen olleen merkittävä viimeistään naapurikaupunki Elean ("Velia") perustamisen aikaan noin 540 eaa. Sybariin tuhon vuonna 510 eaa. jälkeen kaupunkiin muutti mahdollisesti uutta väestöä, joskin Herodotos mainitsee jäljelle jääneiden sybarislaisten muuttaneen vain Laokseen ja Skidrokseen.


title: Paestum

text: Koska Poseidonia sijaitsi suhteellisen pohjoisessa, se oli kreikkalaiskaupungeista ensimmäisiä, jotka kärsivät paikallisen ei-kreikkalaisen heimon lukaanien noususta alueella ja joutui lopulta näiden vallan alle. Tämä ajoitetaan noin vuosiin 400–390 eaa. Antiikin lähteiden mukaan kreikkalaisia ei tuolloin karkotettu kaupungista, vaan heidän tuli pelkästään alistua barbaarien valtaan ja ottaa kaupunkiin näiden varuskunta. Seurauksena kaupunki säilytti ainakin osittain kreikkalaisen luonteensa jonkin aikaa. Lukaanit antoivat kaupungille uuden nimen "Paiston" tai "Paistos".


title: Paestum

text: Epeiroksen kuningas Aleksanteri I, joka taisteli Suur-Kreikassa barbaareja vastaan, vapautti kaupungin vuonna 330 eaa. Se vaikuttaa kuitenkin päätyneen takaisin barbaarien käsiin jo vuoteen 326 eaa. tultaessa.


title: Paestum

text: Roomalaiset valtasivat kaupungin muun Lucanian ohella. Eteläisessä Italiassa Roomaa vastaan sotineen Epeiroksen kuninkaan Pyrrhoksen vetäydyttyä alueelta vuonna 273 eaa. roomalaiset tekivät kaupungista roomalaisen kolonian. Viimeistään tässä yhteydessä nimi vaihdettiin (tai muuntui) muotoon "Paestum".


title: Paestum

text: Kaupungin ajasta roomalaisena koloniana tiedetään jälleen suhteellisen vähän. Hannibalin vallatessa Italiaa toisen puunilaissodan aikaan 218–202 eaa. Paestum pysyi uskollisena Roomalle ja tarjosi joukkoja ja laivoja sen käyttöön sodassa. Kaupunki mainitaan merkittävänä vielä Rooman tasavallan loppupuolella ensimmäisellä vuosisadalla eaa. Vuoden 90 eaa. Lex Julian myötä Paestumista tuli tavallinen roomalaiskaupunki.


title: Paestum

text: Strabonin mukaan Sele-joen liettyminen ensimmäisellä vuosisadalla jaa. muutti paikan epäterveelliseksi malarian leviämisen vuoksi. Tämän seurauksena Paestum alkoi mitä ilmeisimmin taantua. Kaupunki vaikuttaa kuitenkin säilyneen olemassa läpi Rooman keisarikauden. Paestum tunnettiin muun muassa ruusuistaan, jotka kukkivat kahdesti vuodessa, keväällä ja syksyllä, ja joiden tuoksua runoilijat ylistivät.


title: Paestum

text: 400-luvulla jaa. Paestumista tuli piispanistuin. Keskiajan alkupuolella kaupunki muodostui vain pienestä asutuksesta, joka oli keskittynyt kirkoksi muutetun pohjoisimman temppelin eli Athenen temppelin ympärille. Kaupunki hylättiin saraseenien hyökkäysten seurauksena noin 800-luvulla, ja piispanistuin siirrettiin naapurikaupunki Capaccioon ylemmäksi sisämaahan.


title: Paestum

text: Ajan kuluessa kaupungin paikka soistui ja metsittyi, ja se säilyi asumattomana hyvin pitkään. Pystyssä olleet temppelit säilyivät ainakin osittain näkyvissä, ja tunnettin todennäköisesti lähiseudullaan, mutta ei laajemmin Euroopassa. Rauniot ”löytyivät” ja tulivat tunnetuksi vasta 1700-luvulla, toisin sanoen samoihin aikoihin yhdessä Pompejin ja Herculaneumin kanssa, kun oppineet matkailijat kuvasivat niitä teoksissaan. Niistä tuli uusklassismin aikana nopeasti hyvin kuuluisat ja varhainen turistinähtävyys.


title: Paestum

text: Hieman myöhemmin alkoivat alueen arkeologiset kaivaukset. Niitä suoritettiin laajassa mittakaavassa erityisesti 1920- ja 1930-luvuilla, jolloin lähelle rakennettiin myös rautatieasema turismin edistämiseksi. Toisen maailmansodan aikaan alue päätyi keskellä Salernon maihinnousua.


title: Paestum

text: Poseidonian eli Paestumin keskiössä oli agora eli kauppapaikka, roomalaisaikana forum, julkisine rakennuksineen. Agoran eteläpuolinen alue oli pyhitetty Heralle ja pohjoispuolinen alue Athenelle. Paestumin arkeologisen alueen tärkeimmät nähtävyydet ovat näiden pyhäkköalueiden kolme suurta kreikkalaisajalla rakennettua doorilaista tyyliä edustavaa temppeliä. Näiden lisäksi kaupungista on kaivettu esiin myös pienempien temppeleiden jäänteitä, lukuisia kaupunkikortteleita sekä osa amfiteatterista. Kaupungin muurit portteineen ja torneineen ovat säilyneet suhteellisen hyvin.


title: Paestum

text: Heran pyhäkköalueen kummatkin temppelit on nykytutkimuksen valossa luultavasti omistettu Heralle, mutta toinen niistä tunnetaan usein Poseidonin (Neptunuksen) temppelinä sen aiemman identifioinnin vuoksi. Kolmas suuri temppeli oli omistettu Athenelle. Paestumin temppelit ovat säilyneet nykyaikaan poikkeuksellisen hyvin, ja ne ovat parhaiten säilyneitä kreikkalaisia temppeleitä Ateenan Hefaistoksen temppelin ja Akragaan niin kutsutun Concordian temppelin ohella.


title: Paestum

text:
Heran temppeli I (”Basilika”)
Heran pyhäkköalueen eteläisempi Heran temppeli on temppeleistä vanhin, ja ajoitetaan arkaaiselle kaudelle noin vuoteen 560 eaa. Sitä kutsutaan usein basilikaksi, koska se näyttää arkkitehtuuriltaan monin tavoin suurelta julkiselta rakennukselta ennemmin kuin temppeliltä. Poikkeuksellinen arkkitehtuuri johtunee temppelin varhaisuudesta ja kokeellisuudesta. Temppeli edustaa doorilaista tyyliä ja se on harvinainen enneastylos-temppeli, eli siinä on lyhyemmillä sivuilla yhdeksän pylvästä. Pitkien sivujen pylväiden määrä on 18. Temppelin stylobaatin koko on 24,5 x 54,3 metriä. Temppelin peristyyli eli pylväikkö on säilynyt hyvin kauttaaltaan, samoin kuin pylväiden päällä oleva arkkitraavi.


title: Paestum

text: Temppelissä oli pronaos, jonka etupuolella oli kolme pylvästä. Pronaoksen takana oli naos eli cella, jonka yksi seitsemän pylvään rivi keskellä jakoi kahteen laivaan. Takaosassa oli todennäköisesti adyton. Koska temppeli oli ikään kuin jaettu kahtia, sen on ehdotettu myös olleen omistettu kahdelle eri jumalalle.


title: Paestum

text: Temppelin alttari oli tavan mukaan ulkona sen itäpuolella. Lähellä on myös kaksi muuta arkaaista alttaria. Temppelin läheltä on löydetty myös kahden aarrekammion jäänteet.


title: Paestum

text:
Heran temppeli II (”Poseidonin temppeli”)
Heran pyhäkköalueen pohjoisempi temppeli on Paestumin temppeleistä suurin ja se on säilynyt erityisen hyvin. Se tunnettiin aiemmin Poseidonin (Neptunuksen) temppelinä, ja tätä nimeä esiintyy käytössä yhä edelleen. Nimi on peräisin siitä, että kaupungin suurimman temppelin oletettiin pitkään olleen omistettu sen nimikkojumalalle. Votiivilahjojen perusteella myös tämän temppelin on kuitenkin päätelty olleen omistettu Heralle. Sitä on ehdotettu kuitenkin myös Zeuksen temppeliksi sekä Apollonin temppeliksi.


title: Paestum

text: Temppeli ajoitetaan klassisen kauden alkupuolelle noin vuosiin 460–440 eaa. Temppelirakennus edustaa doorilaista tyyliä. Se on heksastyyli eli sen lyhyemmillä sivuilla on kuusi pylvästä, kun taas pidempien sivujen pylväiden määrä on 14. Temppelin stylobaatin koko on 24,3 x 59,9 metriä. Temppelin peristyyli, arkkitraavi ja ylemmät osat ovat säilyneet hyvin, mutta sen katto, jonka rakenteet ovat olleet puiset, puuttuu.


title: Paestum

text: Temppelissä oli etupuolella pronaos ja takapuolella opisthodomos, joiden kummankin etupuolella oli kaksi pylvästä. Temppelin naos oli jaettu kolmeen laivaan kahdella seitsemän pylvään rivillä, joiden päällä oli pienemmät kattoa tukeneet pylväät. Temppelin mittasuhteissa on käytetty erilaisia optisia korjauksia visuaalisen vaikutelman parantamiseksi, samoin kuin muun muassa Ateenan Parthenonin temppelissä.


title: Paestum

text: Temppelin itäpuolella sijainnut alkuperäinen alttari oli samoin 400-luvulta eaa. Se oli korvattu roomalaisella kaudella pienemmällä alttarilla, joka sijaitsi lähempänä temppeliä. Temppelin koilliskulman lähellä sijaitsi toinen, pieni temppeli omine alttareineen. Kummatkin on ajoitettu 400-luvun eaa. lopulle tai 300-luvun eaa. alkuun. Alueelta on löydetty myös kuusi muuta pienempää temppeliä, joiden kaikkien oletetaan olleen omistettu Heralle. Heran pyhäkköalueen koilliskulmassa on palaistraksi oletetun rakennuksen jäänteet.


title: Paestum

text:
Athenen temppeli (”Cereen temppeli”)
Athenelle omistettu temppeli sijaitsee Athenen pyhäkköalueella roomalaisen forumin pohjoispuolella. Se tunnettiin aiemmin Cereen temppelinä, mutta nykyään se on tulkittu Athenen temppeliksi läheltä löytyneiden Athenen pienoispatsaiden perusteella, ja tunnistusta pidetään nykyisin varmimpana Paestumin kaikista kolmesta suuresta temppelistä. Athenen temppeli on ajoitettu noin vuoteen 500 eaa. Myös tämä temppeli edustaa doorilaista tyyliä, ja siinä on lyhyillä sivuilla kuusi ja pitkillä sivuilla 13 pylvästä. Temppelin stylobaatin koko on 14,5 x 32,8 metriä. Temppelirakennus on tehty kaupungin korkeimmalle kohdalle, joka on muuta kaupunkia hieman ylempänä.


title: Paestum

text: Temppelissä oli pronaoksen paikalla yhteensä kahdeksan pylvään joonialaista tyyliä edustanut prostyyli portiikki, eikä siinä ollut opisthodomosta tai adytonia. Naoksen sisällä ei ollut pylväitä.


title: Paestum

text: Temppelin alttari oli sen itäpuolella. Temppelin koillispuolella on doorilainen votiivipylväs, joka on ajoitettu 500-luvun eaa. alkupuolelle. Eteläpuolelta on löydetty pieni temppeli, joka on myös samalta ajalta.


title: Paestum

text:
Forum
Roomalaisen forumin alue sijaitsi kaupungin keskellä Heran pyhäkköalueen pohjoispuolella ja Athenen pyhäkköalueen eteläpuolella. Se oli rakennettu alkuperäisen kreikkalaisen agoran paikalle. Forumia ympäröi doorilaista tyyliä edustanut pylväikkö, jonka pylväät oli käytetty uudelleen varhaisemmista rakennuksista.


title: Paestum

text: Forumin keskellä on temppeli, jota on kutsuttu Paxin (Rauhan) temppeliksi. Temppeli on rakennettu pohjois-eteläsuunnassa ja sijoitettu korkealle podiumille, ja sen stylobaatin koko on 14,5 x 26,5 metriä. Temppeli edusti doorilaista tyyliä joonialais-aiolialaisilla vaikutteilla. Sen julkisivussa oli alun perin kuusi pylvästä ja lopulta neljä pylvästä, ja pitkillä sivuilla kahdeksan pylvästä. Takasivulla sen sijaan ei ollut pylväitä. Temppelin rakentamisen aloitus on ajoitettu vuoteen 273 eaa., mutta se saatettiin loppuun vasta noin 80 eaa.


title: Paestum

text: Temppelin itäpuolella sijaitsee pyöreä rakennelma, jota on kutsuttu buleuterioniksi tai comitiumiksi, mutta joka on saattanut olla pieni amfiteatteri. Sen koillispuolella sijaitsee suurempi amfiteatteri, josta vain länsipää on kaivettu esiin. Amfiteatterin halkaisee nykyisin autotie. Amfiteatterin pohjoispuolella sijaitsi ekklesiasterion.


title: Paestum

text: Forumin eteläsivulla oli curian eli neuvoston rakennukseksi tulkittu rakennus, kreikkalaisen temppelin paikalle rakennettu apsiksella varustettu rakennus sekä taberna-liiketiloja. Forumin lounaissivulla oli suuri roomalainen kylpylä, jonka oli rakennuttanut M. Tullius Venneianus. Länsisivulla sijaitsi lararium eli laarien pyhäkkö.


title: Paestum

text: Kadut


title: Paestum

text: Kaupungin pohjois-eteläsuuntainen pääkatu eli cardo maximus kulkee forumin länsisivulta ja itä-länsisuuntainen pääkatu eli decumanus maximus forumin eteläsivulta, toisin sanoen kadut risteävät forumin lounaiskulmassa. Risteyksessä ("coinpitum") on kaksi pylvästä.


title: Paestum

text:
Muurit ja portit
Kaupunki oli ympäröity muurein, joiden kokonaispituus oli noin 4,75 kilometriä, korkeus noin seitsemän metriä ja paksuus keskimäärin viisi metriä. Muurein ympäröity alue muodostaa epäsäännöllisen neliskulmion. Kaupunginmuurit ovat säilyneet hyvin ja suhteellisen korkealta, ja koko niiden reitti on hyvin näkyvissä. Säilyneet muurien osat ovat peräisin myöhemmiltä, lukaanien ja roomalaisten ajalta. Parhaiten on säilynyt muurien länsiosa. Muurit oli varustettu pyörein ja nelikulmaisin tornein, joita on ollut yhteensä 28. Muureja reunusti vallihauta koko matkalta.


title: Paestum

text: Kaupunginmuureissa oli pääilmansuunnissa neljä porttia, joiden kohdalla vallihaudassa oli sillat. Portit olivat kaupungin kahden pääkadun kummassakin päässä. Nykyisin parhaiten säilynyt itäportti tunnetaan nimellä Porta della Sirena, eteläportti nimellä Porta della Giustizia, rannikon puoleinen länsiportti nimellä Porta Marina ja pohjoinen portti nimellä Porta Aurea.


title: Paestum

text: Hautausmaat


title: Paestum

text: Kaupungin läheltä on löydetty lukaaniaikainen hautausmaa noin ajalta 340–310 eaa. Sen haudat on ollut koristeltu maalauksin. Toinen hautausmaa on löydetty kaupungin eteläpuolelta. Ainakin osa sen haudoista on peräisin ajalta 480–470 eaa. Kauempaa noin 1,5 kilometriä kaupungista pohjoiseen on löydetty esihistoriallisen ajan hautausmaa, joka on ajoitettu noin vuosiin 2400–1900 eaa.


title: Paestum

text:
Hera Argeian temppeli
Silaros- eli Sele-joen suussa nykyisessä Foce del Selessä noin 10 kilometrin kaupungista pohjoiseen sijaitsi Heralle omistettu temppeli. Se on ajoitettu 500-luvulle eaa. Perinteen mukaan se oli Iasonin johtamien argonauttien perustama. On luultavaa, että Heran kultti tuli alueelle Troizenista tulleiden asuttajien mukana. Temppeli tuhoutui oletettavasti maanjäristyksessä vuonna 63 jaa. ja hautautui Vesuviuksen purkauksessa vuonna 79.


title: Paestum

text: Paestumista tehdyt esinelöydöt, kuten hautalöydöt, ovat Paestumin arkeologisessa museossa, joka toimii arkeologisen alueen yhteydessä.


title: Romualdo Pacheco

text: José Antonio Romualdo Pacheco, Jr. (31. lokakuuta 1831 – 23. tammikuuta 1899) oli yhdysvaltalainen poliitikko.


title: Romualdo Pacheco

text: Pacheco syntyi Santa Barbarassa, Kaliforniassa. Hän istui Yhdysvaltain edustajainhuoneessa vuosina 1877–1878 ja 1879–1883. Hän toimi osavaltionsa varakuvernöörinä Newton Boothin kuvernöörikaudella ja sai tilapäisesti kuvernöörin viran 27. helmikuuta 1875 Boothin lähdettyä Yhdysvaltain senaattiin. Pachecoa seurasi 9. joulukuuta 1875 William Irwin, joka oli voittanut syyskuun vaalin.


title: Romualdo Pacheco

text: Pacheco on Kalifornian osavaltion historian ainoa latinotaustainen kuvernööri. Hän oli uransa varhaisessa vaiheessa 1850-luvulla demokraatti ja kuului 1860-luvulla National Union Partyyn, mutta tuli valituksi useimpiin poliittisiin virkoihinsa Yhdysvaltain republikaanisen puolueen edustajana.


title: Romualdo Pacheco

text: Pacheco oli vuodesta 1863 naimisissa Mary McIntiren kanssa. Parilla oli kaksi lasta, Maybella Ramona (s. 1865) ja Romualdo, joista vain ensiksi mainittu eli aikuisikään. Pacheco kuoli Oaklandissa 1899.


title: William Irwin

text: William Irwin (n. 1827 – 15. maaliskuuta 1886) oli Yhdysvaltain demokraattisen puolueen poliitikko, joka toimi Kalifornian varakuvernöörinä vuonna 1875 sekä kuvernöörinä 1875–1880. Hän oli lähtöisin Ohiosta ja valmistui Marietta Collegesta, mutta jäi pysyvästi Kaliforniaan ja kuoli San Franciscossa.


title: Ukarumpa

text:
Ukarumpa on Papua-Uudessa-Guineassa Eastern Highlandsin maakunnassa noin 10km länteen Kainantun kaupungista Aiyuran laaksossa sijaitseva kunta (). Kylässä on arviolta 100–150 asukasta.
Ukarumpassa on myös maailman suurin lähetysasema, joka sijaitsee kylän vieressä pienen joen vastarannalla. Lähetysasema perustettiin kyseiselle suoalueelle vuonna 1966, kun silloisen Papua-Uuden-Guinean australialainen Opetusministeriö virallisesti osoitti kyseisen maa-alueen Summer Institute of Linguistics (SIL) - järjestölle lähetysaseman paikaksi.


title: Ukarumpa

text: Kielitieteellisesti Ukarumpa sijaitsee kolmen kielialueen kohtaamispisteessä. Kyseisestä noin neliökilometrin maapalasta on käyty verisiä heimosotia jo satoja vuosia. Tämä ilmeisesti oli eräs syy, miksi maan silloinen hallitus juuri päättikin valita maapalan lähetysjärjestön sijoituspaikaksi. Ajatuksena oli yksinkertaisesti tavoite lopettaa riidat neutraalilla omistajalla. Näin ei kuitenkaan käynyt.


title: Ukarumpa

text: Nykyisin SIL:n on omistama Ukarumpan työkeskus on noin 600:n ulkomaalaisen ja arviolta noin 300:n paikallisen asukkaan pysyvä koti ja työmaa. Lisäksi siellä koulutetaan lähes kaikki maan 847:n eri kieliryhmän äidinkieliset lukutaitotyöntekijät, koordinoidaan noin 240 kieliryhmän raamatunkäännöstyön etenemistä ja kehitetään kyläyhteisöjen holistista kehittämissä aivan keskuksen välittömässä läheisyydessä sekä kauempanakin. SIL:n yhteistyösopimus Papua-Uuden-Guinean Opetusministeriön kanssa on jatkunut yli 50 vuotta, ja se rajaa selkeästi SIL:n työn vapaaehtoistyöksi kielenkehitys-, lukutaito- ja raamatunkäännöstyön hyväksi. Keskuksen pienellä klinikalla hoidetaan sekä järjestön työntekijöitä sekä vuonna 2007 uusitulla ensiapu vastaanotolla päivittäin jopa satoja paikallisia potilaita.


title: Ukarumpa

text: SIL:n kielitieteellisessä kirjastossa on taltioitu maan kokonaisuudessaan SIL:n ja muiden järjestöjen tuottama antropologinen, lingvistinen ja teologinen tutkimusmateriaali Papua-Uuden-Guinean alueelta.


title: Ukarumpa

text: Suomalaisia Ukarumpassa työskenteli vuonna 2006 yhteensä noin 30. Ukarumpan suomalainen peruskoulu perustettiin vuonna 1997. Se mahdollistaa suomalaisen perusopetuksen esiluokasta aina yhdeksänteen luokkaan asti.


title: Bank of America Plaza (Atlanta)

text: Bank of America Plaza on pilvenpiirtäjä Atlantassa, Georgian osavaltiossa Yhdysvalloissa. 312 metriä korkea pilvenpiirtäjä on Yhdysvaltojen korkein rakennus Chicagon ja New Yorkin ulkopuolella. Se on rakennettu vuosina 1991–1992. 55-kerroksisen rakennuksen rakennustyöt maksoivat noin 150 miljoonaa Yhdysvaltain dollaria. Pilvenpiirtäjän suunnittelusta on vastannut arkkitehtitoimisto Kevin Roche, John Dinkeloo and Associates LLC.


title: Jääkiipeily

text: Jääkiipeily on kalliokiipeilystä kehittynyt talvella harrastettava kiipeilylaji. Siinä kiivetään luonnon tai ihmisen muodostamia jääseinämiä pitkin. Kyseessä voivat olla vaikkapa jäätyneet vesiputoukset tai muut seinämät, joiden yli virtaava vesi on jäätynyt.


title: Jääkiipeily

text: Jääkiipeily on melko pitkälle kalliokiipeilyn tapaista vaikka olomuoto on erilainen. Välineistössä on erilaisuutta. Joskus samaa seinämää voidaan käyttää kesäisin kalliokiipeilyyn ja talvisin jääkiipeilyyn. Joissakin tapauksissa jääkiipeily ei ole sidoksissa vuodenaikaan, mikäli alue on tarpeeksi korkealla tai arktisella alueella, jolloin jäätä on myös kesäisin.


title: Jääkiipeily

text: Jäällä kiipeiltäessä jäästä ei yleensä oteta otetta käsin, vaan kiipeäjällä on kummassakin kädessä jäähakku ja jaloissa jääraudat, joiden piikeistä osa on suunnattu eteenpäin. Pidon varmistamiseksi hakun piikit ja usein rautojenkin kärkipiikit on hammastettu. Kiipeilijä etenee kuten kalliokiipeilijä, mutta teoriassa hakun ja rautojen piikin voi upottaa minne tahansa. Käytännössä jääkiipeily ei ole kuitenkaan helppoa, koska jää ei ole tasaista eikä välttämättä myöskään kaikkialta luotettavaa ja kiipeilijä joutuu katsomaan sijoituksensa huolellisesti. Etenkin lämpötilanmuutosten jälkeen jäässä voi olla sisäisiä jännitteitä ja sen sijaan että jää kannattelisi kiipeilijää, siitä lohkeaa suuria palasia. Jään muuttuva luonne muodostaakin suuren osan jääkiipeilyn kiinnostavuudesta, sama kohde saattaa vaihdella päivästä toiseen lämpötilan mukaan.


title: Jääkiipeily

text: Jäällä voi kiivetä ala- tai yläköydellä tai vapaasti. Alaköysikiipeilyssä varmistukset suoritetaan poraamalla jäähän jääruuveja, 1-2 cm halkaisijaltaan olevia hampaistettuja onttoja ruuveja, jotka kierrettäessä poraavat jäähän itselleen reiän. Koska jää ei ole yhtä luotettavaa kuin kallio, varmistukset eivät ole yhtä vahvoja. Varmistukseen kohdistuvan putoamisvoiman vähentämiseksi voidaan käyttää kokoon taitellusta nauhalenkistä ommeltua "screameria", jonka tikit aukeavat pudotessa ja jakavat impulssin pidemmälle ajalle, vähentäen kuormitusta jääruuviin. Alaköysikiipeilyssä tosin putoamista pyritään välttämään muutenkin, koska se on erityisen huono idea jääkiipeilyssä, kun kiipeilijällä on käsissään, jaloissaan ja valjaissaan merkittävä määrä teräviä esineitä.


title: Jääkiipeily

text: Mikäli kiivettäessä käytetään jään lisäksi kalliota apuna, kyseessä on "mixed"-kiipeily. Kalliolla kiivettävä osuus eroaa kalliokiipeilystä, koska kiipeilijällä on raudat jalassa ja hakut käsissä, jalkojen pito ei perustu kitkaan vaan rautojen piikkien asettamiseen kallioon. Samoin hakuilla etsitään kalliosta ote, erityisesti kapeista halkeamista saa hakulla vääntäen hyvän otteen, mutta tällöin on varottava terän murtumista.


title: Jääkiipeily

text: Jääkiipeilyssä käytettävät hakut ovat usein lyhyempivartisia kuin vuoristohakut ja varsi on usein käyrä paremman ergonomian saavuttamiseksi ja sormien suojaamiseksi jäähän osumiselta. Perinteisesti molemmissa hakuissa on etupuolella pitkä kapea piikki ja kääntöpuolella toisessa leveäteräinen kaavin, jolla voi hakata huonoa jäätä pois paremman päältä ja toisessa vasara, jolla voi lyödä hakoja kallionhalkeamiin.


title: Jääkiipeily

text: Jääkiipeilyssä käytetään usein kahta ohutta köyttä yhden paksun sijaan, koska riski lyödä oma köysi poikki hakulla tai raudoilla on todellinen. Lisäksi "double rope" -muodossa eri reittejä kulkevat köydet jakavat kuorman suuremmalle alueelle ja lisäävät varmuutta alaköysikiipeilijän pudotessa.


title: Jääkiipeily

text: Kypärän käyttö on jääkiipeilyssä erityisen suositeltavaa niin kiipeilijällekin kuin varmistajalle. Kypärässä voi olla pleksi silmien edessä sinkoilevien jäänpalasten välttämiseksi. Varmistajan kannattaa sijoittaa itsensä muualle kuin suoraan kiipeilijän alapuolelle ja ennakoida muutaman kymmenen kilon jääpalojen kimpoamisreitti jäästä. Varmistusvälineenä kannattaa olla ATC-tyyppinen melko avoin laite, koska köydet jäätyvät jonkin verran ja esim. Grigri juuttuu.


title: George Perkins

text: George Clement Perkins (23. elokuuta 1839 – 26. helmikuuta 1923) oli yhdysvaltalainen republikaanipoliitikko.


title: George Perkins

text: Perkins syntyi Kennebunkportissa, Mainessa. Hän toimi Kalifornian osavaltion kuvernöörinä vuosina 1880–1883. Hän eli kuvernöörikautensa päätyttyä vielä neljä vuosikymmentä, josta kaksikymmentäkaksi vuotta (1893–1915) hän istui liittovaltion senaattorina.


title: George Perkins

text: Perkins on Kalifornian osavaltion historian kolmanneksi pitkäaikaisin liittovaltion senaattori; hänen edelleen menevät Hiram Johnson ja Alan Cranston. Hän kuoli 83-vuotiaana Oaklandissa ja sai hautapaikan Mountain View Cemeterystä.


title: Bank of America Plaza

text: Bank of America Plaza on useiden yhdysvaltalaisten rakennusten nimi.


title: George Stoneman

text: George Stoneman, Jr. (8. elokuuta 1822 – 5. syyskuuta 1894) oli Kalifornian demokraattinen kuvernööri vuosina 1883–1887. Hän loi pitkän uran Yhdysvaltain maavoimissa ja oli sisällissodan veteraani. Hän meni 22. marraskuuta 1861 naimisiin Mary Oliver Hardistyn kanssa ja sai neljä lasta.


title: George Stoneman

text: Ratsuväenkenraali Stoneman taisteli William Shermanin alaisena, ja hänet mainitaan The Bandin kappaleessa "The Night They Drove Old Dixie Down".


title: Washington Bartlett

text: Washington Montgomery Bartlett (29. helmikuuta 1824 – 12. syyskuuta 1887) oli yhdysvaltalainen demokraattipuolueen poliitikko.


title: Washington Bartlett

text: Bartlett syntyi Savannah'ssa, Georgiassa, vuonna 1824. Hän toimi vuosina 1883–1887 San Franciscon pormestarina. Hän aloitti 8. tammikuuta 1887 Kalifornian osavaltion kuvernöörinä, mutta kuoli kesken kautensa Oaklandissa saman vuoden syyskuussa.


title: Washington Bartlett

text: Bartlett on tähän päivään saakka Kalifornian ainoa juutalainen kuvernööri. Häntä seurasi Edward B. Pond.


title: Robert Waterman

text: Robert Whitney Waterman (15. joulukuuta 1826 Fairfield, New York – 12. huhtikuuta 1891 San Diego, Kalifornia) oli yhdysvaltalainen republikaanisen puolueen poliitikko. Hän toimi vuosina 1887–1891 Kalifornian osavaltion 17. kuvernöörinä, johon tehtävään hän nousi varakuvernöörin paikalta, kuvernööri Washington Bartlettin kuoltua. Hän istui kautensa loppuun, mutta ei edes pyrkinyt uudelle kaudelle heikon terveydentilansa vuoksi. Hän muutti San Diegoon, jossa hän kuoli pian kuvernööriytensä päättymisen jälkeen 64-vuotiaana.


title: Si vis pacem, para bellum

text: Si vis pacem, para bellum () on lainaus Publius Flavius Vegetius Renatuksen teoksesta "Epitoma Rei militaris", jonka uskotaan olevan kirjoitettu noin vuonna 390. Lausetta on käyttänyt tunnuksenaan saksalainen aseteollisuusyritys Deutsche Waffen und Munitionsfabriken. Lausetta pidetään myös Parabellum-termin lähteenä.


title: Si vis pacem, para bellum

text: Lentävästä lauseesta "Si vis pacem, para bellum" on olemassa eri asioita tarkoittavia muunnelmia.


title: Nobuyuki Aihara

text: Nobuyuki Aihara (, 16. joulukuuta 1934 Takasaki, Gunman prefektuuri – 16. heinäkuuta 2013 Takasaki, Gunman prefektuuri) oli japanilainen telinevoimistelija, olympiavoittaja ja maailmanmestari.


title: Nobuyuki Aihara

text: Aihara voitti kultamitalin vuoden 1960 Rooman olympiakisojen permannolla ja joukkuekilpailussa. Hän saavutti samoilla telineillä olympiahopeaa Melbournessa 1956 ja maailmanmestaruuden vuonna 1962. Yhteensä Aihara voitti neljä olympia- ja neljä MM-mitalia.


title: Nobuyuki Aihara

text: Aihara kuoli keuhkokuumeeseen Takasakissa 16. heinäkuuta 2013, 78-vuotiaana. Hänen vaimonsa Toshiko (o.s. Shirasu) voitti joukkuekipailun olympiapronssia Tokiossa 1964. Heidän Yutaka-poikansa saavutti joukkuekilpailun olympiapronssia Barcelonassa 1992.


title: Henry Markham

text: Henry Harrison Markham (16. marraskuuta 1840 – 9. lokakuuta 1923) oli yhdysvaltalainen republikaanisen puolueen poliitikko. Hän istui Yhdysvaltain edustajainhuoneessa 1885–1887 ja toimi sen jälkeen Kalifornian osavaltion kuvernöörinä vuosina 1891–1895.


title: Henry Markham

text: Markham syntyi Wilmingtonissa New Yorkin osavaltiossa ja oli sisällissodan veteraani. Sodan jälkeen hän asui Wisconsinissa. Markham kuoli Kalifornian Pasadenassa 82 vuoden ikäisenä.


title: Sugar (kappale)

text: Sugar on System of a Downin vuonna 1998 julkaisema EP.


title: Kitamoskiittokala

text: Kitamoskiittokala ("Gambusia eurystoma") on äärimmäisen uhanalainen makeanveden kala. Se on kotoisin Meksikosta. Hammaskarppien heimoon kuuluva kala on alle neljä senttiä pitkä.


title: Kitamoskiittokala

text: IUCN luokittelee sen äärimmäisen uhanalaiseksi.


title: James Budd

text: James Herbert Budd (18. toukokuuta 1851 – 30. heinäkuuta 1908) oli yhdysvaltalainen demokraattipoliitikko. Hän istui Yhdysvaltain edustajainhuoneessa 1883–1885 ja oli Kalifornian 19. kuvernööri vuosina 1895–1899.


title: James Budd

text: Budd ei ollut ehdolla uudelle kuvernöörikaudelle 1898. Hän oli Kalifornian viimeinen demokraattikuvernööri vuosikymmeniin; Culbert Olson tuli valituksi virkaan vasta vuonna 1939.


title: James Budd

text: Kuvernöörikautensa jälkeen Budd työskenteli lakimiehenä San Franciscossa. Hän kuoli 57 vuoden ikäisenä Stocktonissa.


title: Gustaf von Numers (heraldikko)

text: Gustaf Herman von Numers (31. heinäkuuta 1912 Kangasala – 21. toukokuuta 1978 Helsinki) oli suomalainen heraldikko. Hän on suunnitellut suomalaisia kunnallisvaakunoita ja yhteisöjen tunnuksia. Hänet on palkittu Pro Finlandia -mitalilla. Numers oli ensimmäinen suomalainen, joka kutsuttiin Académie internationale d’héraldiquen jäseneksi.


title: Gustaf von Numers (heraldikko)

text: Numers ei ollut koskaan päätoiminen taiteilija. Hän työskenteli teollisuuden palveluksessa, viimeksi Teollisuusvakuutus-yhtiön konttoripäällikkönä, ja oli heraldikkona itseoppinut. Hän oli kuitenkin yksi harvoja heraldiikkaan perehtyneitä suomalaisia taiteilijoita, kun Suomessa säädettiin vuonna 1949 laki kunnanvaakunoista. Niinpä von Numers sai suunniteltavakseen noin 150 kunnan vaakunat. Hänen aktiivisin kautensa sijoittui vuosiin 1952–1957. Numers suunnitteli myös puolustusvoimien päätunnuksen vuonna 1963, joukko-osastoliput kenttätykistölle, rannikkotykistölle, ilmavoimille ja laivastolle, useita sukujen, yhdistysten ja järjestöjen tunnuksia sekä Serafiimiritarikunnan jäseniltään edellyttämät henkilövaakunat presidentti J. K. Paasikivelle 1950 ja Urho Kekkoselle 1956. Hän myös kehitti vuonna 1950 havukoron. Kun Suomen Valkoisen Ruusun suurristin ketjuista poistettiin vuonna 1963 hakaristikuviot, von Numers suunnitteli niiden tilalle uudet havuristit, jotka perustuivat havukoroon.


title: Gustaf von Numers (heraldikko)

text: Aikanaan epävirallisena "valtionheraldikkonakin" pidetty von Numers oli Suomen heraldisen seuran ensimmäinen puheenjohtaja 1957–1964 ja valtion heraldisen toimikunnan jäsen 1969–1978. Hän sai Pro Finlandia -mitalin vuonna 1977.


title: Gustaf von Numers (heraldikko)

text: Näytelmäkirjailijana tunnettu Gustaf Adolf von Numers oli heraldikko Gustaf Herman von Numersin kaukainen sukulainen. Gustaf Hermanin isoisä ja Gustaf Adolfin isä olivat pikkuserkkuja.


title: Gustaf von Numers (heraldikko)

text:
Gustaf von Numers on piirtänyt muun muassa seuraavien kuntien vaakunat:
Lisäksi von Numers on suunnitellut seuraavat käytöstä poistuneet kunnanvaakunat:


title: Professional Poker Tour

text: Professional Poker Tour (PPT) oli World Poker Tourin emoyhtiön WPT Enterprisesin järjestämä televisioitu pokeriturnausten sarja. Ensimmäisellä tuotantokaudella pelattiin marraskuun 2004 ja toukokuun 2005 välillä viisi turnausta. Toisen tuotantokauden turnausten piti alkaa syyskuussa 2006, mutta suunniteltuja turnauksia ei käyty.


title: Professional Poker Tour

text: PPT:n televisiolähetysten pääkommentaattorina toimi Matt Corboy yhdessä pokeriammattilaisen Mark Seifin kanssa, pelisalista tapahtumia raportoi Kaye Han. Ensimmäisen tuotantokauden esittäminen alkoi Yhdysvalloissa 5. heinäkuuta 2006 ja Suomessa kesällä 2007.


title: Professional Poker Tour

text: PPT-turnaukset pelattiin ilmaisina kutsuturnauksina, jonka voittaja sai 225 000 dollaria. Kutsun saadakseen pelaajan piti olla ansioitunut turnauspelaaja. Ensimmäisellä tuotantokaudella PPT ilmoitti seuraavat kriteerit pelioikeuden saamiseksi:


title: Professional Poker Tour

text: Jokainen turnaus lähetettiin televisiossa viidessä osassa. Poiketen WPT-lähetyksistä PPT:n ohjelmat eivät seuranneet ainoastaan turnauksen finaalipöytää vaan turnausta alusta loppuun. Viides ohjelma oli turnauksen finaalipöytä. Jokaisessa lähetyksessä oli yksi televisioitu pöytä, jonka peliä seurattiin. Muista pöydistä näytettiin lyhyitä pätkiä ratkaisevista käsistä.


title: Honda Dax

text:
Honda Dax tai ST-sarja on Honda Motor Companyn 1969–1996 valmistama mopo/kevytmoottoripyörä, joka muistuttaa olemukseltaan sisarmalliaan Honda Monkeytä. Suurimpana erona näiden kahden välillä on runko, joka Daxissa on prässättyä peltiä ja Monkeyssä pyöreätä putkea. Daxia on valmistettu 49–72 cm³ sylinteritilavuuksilla, jotka luokitellaan vastaavasti mopoiksi ja kevytmoottoripyöriksi. Mopoon on tehty 3- ja 4-vaihteisia moottoreita. Lisäksi mopossa on 10-tuumaiset renkaat, kaksiosainen ohjaustanko ja rungon sisällä oleva polttoainetankki. Hondan patentin umpeuduttua 1998 useilta kiinalaisilta valmistajilta, kuten Jinchengiltä ja Skyteamilta, on tullut markkinoille Dax-replikoita, joita myydään myös Suomessa.
Daxiin saa Suomesta hyvin vähän osia, joita kuitenkin valmistetaan vielä nykyäänkin. Osia saa esim. ulkomailta tilaamalla.


title: Nashin tasapaino

text: Nashin tasapaino on peliteorian ongelmien ratkaisukonsepti. Sen kuvaamassa tilanteessa vähintään kahden hengen peliteorian lopputulos on sellainen, ettei yksikään pelaajista voi saavuttaa parempaa lopputulosta itselleen muuttamalla yksipuolisesti omaa strategiaansa. Jos kukin pelaaja on valinnut strategiansa eikä kukaan pelaajista voi saavuttaa parempaa lopputulosta muuttamalla strategiaansa, pelaajien valitsemat strategiat muodostavat Nashin tasapainotilan. Esimerkki Nashin tasapainosta on vangin dilemman tilanne, jossa molemmat vangit vasikoivat.


title: Nashin tasapaino

text: Nashin tasapaino on nimetty yhdysvaltalaisen matemaatikon ja talousnobelisti John Forbes Nashin mukaan.


title: QPR

text: QPR voi tarkoittaa ainakin seuraavia asioita:


title: Ford Madox Brown

text: Ford Madox Brown (16. huhtikuuta 1821 – 6. lokakuuta 1893) oli englantilainen taidemaalari. Hänet yhdistetään usein prerafaeliitteihin, mutta hän ei koskaan ollut ryhmän jäsen. Brownin tunnetuin maalaus lienee "Work" (Työ).


title: Ford Madox Brown

text: Brown opiskeli taidetta vuosina 1837–1839 Bruggessa ja Antwerpenissa. Hänen varhaistyönsä olivat romanttisia ja dramaattisia. Hän alkoi kuitenkin pian pyrkiä mahdollisimman luonnonmukaiseen esitystyyliin, ja maalaustaan "Prisoner of Chillon" varten hän kävi piirtämässä ruumiita sairaalan ruumishuoneella. Hän myös maalasi mielellään ulkoilmassa ateljeen sijaan.


title: Ford Madox Brown

text: Vuonna 1845 Brown tapasi Italiassa nazareeneihin kuuluneen Peter von Corneliuksen. Tapaamisella oli suuri vaikutus Brownin värienkäyttöön ja tyyliin. Brown opetti lyhyen aikaa Dante Gabriel Rossettia, ja vuonna 1850 hän osallistui prerafaeliittien lehden Germin tekoon. Brown toimi myös joidenkin William Morrisin painamien kirjojen kuvittajana sekä teki lasimaalauksia.


title: Vapautemme hinta

text: Vapautemme hinta on "Suomen Kuvalehden" vuonna 1941 julkaisema kirja, johon on painettu kaikkien talvisodassa kuolleiden suomalaisten sotilaiden nimet sekä myös heidän kuvansa, jos sellainen on ollut olemassa. Sotilaat on ryhmitelty läänin mukaan ja läänissä on pyritty naapurikunnat sijoittamaan lähekkäin. Sotilaiden kotiseurakunnan kirkon kuva on myös liitetty mukaan. Lopussa on kuvat kaikista talvisodan ilmapommituksissa kuolleista sekä henkilöhakua helpottava hakemisto.


title: Vapautemme hinta

text: Taiteilija Seppo Renvall on tehnyt kirjan pohjalta samannimisen videotaideteoksen.


title: Ossi-Ensio Korvuo

text:
Ossi-Ensio Korvuo (1962–2004) oli suomussalmelainen viljelijä, joka tuli kotipaikkakunnallaan tunnetuksi luomuviljelyn uranuurtajana. Hän oli ahkera lehtikirjoittaja ja tunnettiin myös lahjakkaana puhutun kielen käyttäjänä.
Korvuo harrasti muun muassa valokuvausta ja musiikkia sekä sävelsi myös omia kappaleita.


title: Ossi-Ensio Korvuo

text: Ohjaaja Rauni Mollberg löysi Korvuon kainuulaisen sotamiehen Määtän rooliin elokuvaan Tuntematon sotilas. Elokuvan teon jälkeen Korvuo perusti perheen ja pariskunnalle syntyi kolme lasta.


title: Kōji Gushiken

text: Kōji Gushiken (, s. 12. marraskuuta 1956) on entinen japanilainen telinevoimistelija ja olympiavoittaja.


title: Kōji Gushiken

text: Kōji Gushiken oli Japanin paras voimistelija Los Angelesin 1984 olympiakisoissa. Hän voitti kultaa 12-ottelussa ja renkailla ja sai kolme himmeämpää mitalia. Ensimmäisen MM-mitalinsa hän sai jo 1979, mutta olympiaboikotin vuoksi hän ei päässyt mukaan Moskovan 1980 olympiakisoihin.


title: Adrasteia

text: Adrasteia (, "pakenematon") oli kreikkalaisessa mytologiassa kreetalainen nymfi, jolle Rhea uskoi Zeus-pienokaisen hoidettavaksi suojellakseen tätä isältään Kronokselta Dikti-vuoren luolassa. Sisarensa Idan, Ida-vuoren nymfin, kanssa he huolehtivat Zeuksesta. Sisaret juottivat lasta Amaltheia-vuohen maidolla. Heidän kanssaan lapsesta huolehtimassa olleet korybantit, jotka mainitaan heidän veljikseen, peittivät lapsen huudon Kronoksen kuuluvilta miekkojansa ja kilpiensä kalskeella. Adrasteian kerrotaan antaneen Zeukselle tämän ollessa sylilapsi leikkikaluksi kauniin kullan ja sinisen värisen pallon, joka taivaalle heitettäessä jätti liekehtivän vanan peräänsä. Kreetalaisissa kolikoissa onkin antiikin aikana kuvattu Zeus istumassa maapallon päällä, joka symboloi samalla tavoin hänen valtaansa maailmaan.


title: Adrasteia

text: Adrasteian kerrottiin useimmiten olleen Melisseuksen tytär, mutta Hyginus kertoo kuullensa joidenkin pitävän häntä Okeanoksen lapsena. Lisäksi Euripideen näytelmässä "Rhesos" Adrasteia rinnastetaan Nemesikseen, ylpeyden rankaisijaan, ja sen sijaan, että olisi ollut Zeuksen hoitaja, hän olisikin ollut Zeuksen tytär.


title: Henry Gage

text: Henry Tifft Gage (25. joulukuuta 1852 – 28. elokuuta 1924) oli yhdysvaltalainen lakimies ja Kalifornian republikaaninen kuvernööri vuosina 1899–1903. Hän syntyi Genevassa, New Yorkissa, ja muutti Kaliforniaan vuonna 1874.


title: Henry Gage

text: Gage meni vuonna 1880 naimisiin Francesca V. Rainsin kanssa. Hän sai viisi lasta.


title: Henry Gage

text: Gage nimitettiin vuonna 1909 suurlähettilääksi ("ministeriksi") Portugaliin. Hän erosi virasta 1911 ja kuoli Los Angelesissa 71-vuotiaana. LA:n Gage Avenue on nimetty hänen mukaansa.


title: Sikhivaltio

text: Sikhivaltio oli sikhien hallitsema valtakunta Intiassa vuosina 1801–1849. Sen perusti Punjabin Maharaja Ranjit Singh löyhän sikhiliiton pohjalta. Se ulottui Khyberin solasta Himachal Pradeshiin ja Kashmirista Indus-joelle asti. Suurin osa Sikhivaltion alueesta oli Punjabia. Valtion väestöstä vain 10 % oli sikhejä, hinduja oli yhtä paljon ja muslimeita 80 %.


title: Sikhivaltio

text: Sikhien kuudes guru Har Gobind (1595–1644) kokosi oman armeijan, ja taisteli suurmogulien joukkoja vastaan. Sikheistä alkoi muodostua yhteisö. Kymmenes guru Gobind Singh (1666–1708) perusti puolisotilaallisen khalsayhteisön. Khalsat saivat valtaa jo 1700-luvun puolella, kun Suurmogulien valtakunta romahti, ja afgaanit hyökkäilivät Punjabin alueelle. 1700-luvun puolella joukko sikhiparoneita hallitsi omia pikkuvaltioitaan löyhässä valtioliitossa keskenään. Vasta Ranjit Singh kokosi heidät yhdeksi valtioksi, joka sitten hallitsi kuolemaansa asti, vuoteen 1839. Ranjit Singhin kuoltua britit kokosivat voimansa ja alistivat sikhit valtaansa 1845–1846 ensimmäisessä ja 1848–1849 toisessa sikhisodassa.


title: Emily Procter

text: Emily Mallory Procter (s. 8. lokakuuta 1968, Raleigh, Pohjois-Carolina) on yhdysvaltalainen näyttelijä.


title: Emily Procter

text: Parhaiten hänet tunnetaan Ainsley Hayesin roolista televisiosarjassa "West Wing" sekä Calleigh Duquesnen roolista televisiosarjassa "CSI Miami". Procter on näytellyt myös muun muassa Hamekyttä 2:ssa.


title: Emily Procter

text: Procterilla on tytär, jonka hän sai poikaystävänsä, muusikko Paul Bryanin kanssa.


title: Emily Procter

text: Harrastuksenaan Procter juoksee kaksi tuntia päivässä ja on osallistunut useisiin triathloneihin ja maratoneihin. Hän myös laulaa cover-yhtye White Lightningissa, joka on nyttemmin uudelleen nimetty Motioniksi.


title: Albany River Rats

text: Albany River Rats oli AHL-liigassa pelannut yhdysvaltalainen jääkiekkoseura, jonka kotikaupunki oli New Yorkin osavaltion pääkaupunki Albany.


title: Albany River Rats

text: Albany River Rats, tuolloin vielä nimeltään Capital District Islanders, aloitti AHL:ssä vuonna 1990. NHL-seura New York Islandersin farmiseura pelasi kotiottelunsa New Yorkin osavaltion Troyssa sijaitsevalla Houston Field House -areenalla. Vuonna 1993 seura muutti Albanyyn ja nimi River Rats otettiin käyttöön. Seura aloitti tuolloin yhteistyön NHL-seura New Jersey Devilsin kanssa. Devilsin ja River Ratsin yhteistyö päättyi 13:n vuoden jälkeen vuonna 2006, jolloin Lowell Devilsistä tuli New Jersey Devilsin uusi farmiseura (Devils osti AHL-seura Lowell Lock Monstersin ja nimesi seuran uudelleen). Devils-yhteistyön päätyttyä River Rats oli kaudesta 2006–2007 NHL-seura Carolina Hurricanesin farmiseura. Seuralla oli kaudella 2006–2007 yhteistyösopimus myös Colorado Avalanchen kanssa, jonka AHL-yhteistyökumppaniksi tuli kauden jälkeen Lake Erie Monsters. Carolina Hurricanesin lisäksi River Rats oli viimeisinä vuosinaan yhteistyössä myös ECHL-seura Florida Everbladesin kanssa.


title: Albany River Rats

text: Capital District Islandersina seura eteni AHL:n pudotuspeleihin kolmen vuoden aikana kahdesti, mutta pudotuspelitaival katkesi kummallakin kerralla jatkopelien ensimmäisellä kierroksella. Albanyyn siirtymisensä jälkeen seura eteni pudotuspeleihin seitsemänä vuonna peräkkäin. Näinä vuosina River Rats putosi neljästi pudotuspelien ensimmäisellä kierroksella, kahdesti, kausilla 1996–1997 ja 1997–1998, pudotuspelien kolmannella kierroksella (jäljellä neljä joukkuetta) ja kerran, vuonna 1995, seura pelasi AHL:n loppuotteluissa Calder Cupin voitosta. Seura voitti pudotuspelien 1995 ensimmäisellä kierroksella Adirondack Red Wingsin suoraan neljässä ottelussa ja toisella kierroksella Providence Bruinsin voitoin 4–2. AHL:n loppuotteluissa River Rats kohtasi Fredericton Canadiensin, joka kaatui suoraan neljässä ottelussa. Menestysvuosien jälkeen River Rats jäi kaudesta 2000–2001 alkaen kuudesti peräkkäin pudotuspelien ulkopuolelle, kunnes putki katkesi kaudella 2006–2007. AHL:n runkosarjassa River Rats menestyi parhaiten kausilla 1994–1995 ja 1995–1996, joilla se oli eniten pisteitä runkosarjassa kerännyt seura. Kaudella 1994–1995 River Rats keräsi runkosarjassa 109 pistettä voitettuaan 46 ottelua, pelattuaan 17 tasan ja hävittyään 17, ja kaudella 1995–1996 seura sai kokoon 115 pistettä voitettuaan 54 ottelua, pelattuaan seitsemän tasan ja hävittyään 19.


title: Albany River Rats

text: Monet Stanley Cupin kerran tai useammin voittaneet pelaajat ovat pelanneet urallaan River Ratsin paidassa. Heitä ovat muun muassa kolmesti Stanley Cupin voittaneet Sergei Brylin ja John Madden, kahdesti Stanley Cupin voittaneet Patrik Eliáš, Jay Pandolfo ja Colin White sekä kerran Stanley Cupin voittaneet Brian Gionta, Brian Rolston ja Petr Sýkora. Muita River Ratsin riveissä pelanneita, NHL-tasolla läpilyöneitä pelaajia ovat muun muassa Brendan Morrison, Sheldon Souray ja Steve Sullivan.


title: Albany River Rats

text: River Ratsillä oli vuosien 1993 ja 2010 välillä kaikkiaan kuusi eri päävalmentajaa, joista ensimmäinen, ja pitkäaikaisin, oli Robbie Ftorek, joka toimi seuran päävalmentajana myös mestaruuskaudella 1994–1995. Seuran muita päävalmentajia olivat John Cunniff, Bobby Carpenter, Dennis Gendron, Tom Rowe ja Jeff Daniels.


title: Albany River Rats

text: Albany River Rats pelasi kotiottelunsa Times Union Center -areenalla, jonka aiempia nimiä ovat Knickerbocker Arena (1990–1997) ja Pepsi Arena (1997–2006). Seuran viimeinen pääomistaja oli Walter Robb, joka osti sen vuonna 1998 Al Lawrencelta. Seuran Albanyyn siirtänyt Lawrence oli ostanut sen vuonna 1993 Capital District Islandersin omistajalta Mike Cantanuccilta. River Ratsin omistusyhtiö oli nimeltään Capital District Sports.


title: Albany River Rats

text: Vuonna 2010 Albany River Rats muutti lähemmäksi Carolina Hurricanesin kotikaupunkia Raleighia. Seura myytiin ja yhdistettiin Charlottesta kotoisin olevaan Charlotte Checkersiin. Uusi seura jatkaa AHL-liigassa Charlotte Checkersin nimellä. River Ratsin muutettua pois Albanystä kaupungissa aloitti toimintansa uusi AHL-seura, kun New Jersey Devils siirsi farmiseuransa Lowell Devilsin Albanyyn ja nimesi sen Albany Devilsiksi.


title: Tanskan Superliiga

text: Tanskan Superliiga (), on Tanskan jalkapallon korkein sarjataso. Vuoteen 1991 asti sarjaa kutsuttiin 1. divisioonaksi. Sarjassa pelaa 12 joukkuetta, ja jokainen niistä kohtaa jokaisen kolmesti. Joukkueille kertyy sarjan aikana 33 ottelua. Sarja alkaa heinäkuun lopussa ja päättyy toukokuussa. Väliin tosin osuu usean kuukauden talvitauko. Sarjan päätteeksi kaksi huonoimmin sijoittunutta joukkuetta putoaa alempaan sarjaan.


title: Infocom

text: Infocom oli yhdysvaltalainen ohjelmistoyritys. Sen perustivat vuonna 1979 MIT:n henkilökunnan ja opiskelijoiden muodostama ryhmä, johtajinaan Dave Lebling, Marc Blank, Albert Vezza ja Joel Berez. Vuonna 1986 Activision osti yrityksen, ja sulki yksikön vuonna 1989, joskin vielä 1990-luvulla Activision jatkoi "Zork"-sarjan brändin käyttöä.


title: Infocom

text: Infocom tuli tunnetuksi erityisesti tietokonepelien tuottajana, mutta teki myös toimisto-ohjelmia. Toimisto-ohjelmista tunnetuin oli relaatiotietokantaohjelmisto Cornerstone.


title: Infocom

text: Infocom tunnettiin parhaiten tekstiseikkailupeleistä. Sarjan kantaosa oli Blankin ja Leblingin vuonna 1977 kehittämä "Zork", jonka kolmena osana 1980-luvulla julkaistu mikrotietokoneversio myi miljoonia kappaleita. Yhtenä Infocomin menestyksen takeena oli erittäin kehittynyt komentokieli; kun useimmat aikaisemmat tekstiseikkailut tunnistivat vain esimerkiksi verbin ja objektin, Infocomin komentoparseri pystyi käsittelemään hyvinkin monimutkaisia komentoja, kuten "open mailbox, take leaflet and read it" ("avaa postilaatikko, ota lehtinen ja lue se"). Vuosien kuluessa Infocom palkkasi useita myöhemmin kuuluisaksi tulleita pelinkehittäjiä, kuten Steve Meretzkyn. Myös Linnunradan käsikirja liftareille -romaanisarjan kirjoittaja Douglas Adams oli mukana pelien tekemisessä, johtuen Infocomin tekemästä kirjan tekstiseikkailusovituksesta; hänen käsialaansa on tekstiseikkailu "Bureaucracy".


title: Locarnon sopimukset

text: Locarnon sopimukset allekirjoitettiin 16. lokakuuta 1925 Locarnon kaupungissa Sveitsissä. Sopimusten allekirjoittajina olivat Weimarin tasavallasta Gustav Stresemann, Belgian kuningaskunnasta Émile Vandervelde, Ranskan tasavallasta Aristide Briand, Yhdistyneestä kuningaskunnasta Austen Chamberlain, Italian kuningaskunnasta Benito Mussolini, Puolan tasavallasta Alexander Skrzynski ja Tšekkoslovakian tasavallasta Edvard Beneš.


title: Locarnon sopimukset

text: Sopimusten allekirjoittaminen oli tulosta Locarnon konferenssista, joka pidettiin 5. ja 16. lokakuuta välisenä aikana vuonna 1925. Sopimusasiakirjat ratifioitiin virallisesti Lontoossa 1. joulukuuta 1925.


title: Locarnon sopimukset

text: Locarnon neuvottelujen taustalla oli noottien vaihto Britannian, Ranskan ja Saksan hallitusten kesken kesällä 1925. Tämä oli seurausta Saksan ulkoministeri Gustav Stresemannin 9. helmikuuta tekemään aloitteeseen. Aloitteen tarkoituksena oli taata ja turvata Saksan uusi länsiraja, joka oli piirretty Versailles’n rauhansopimuksella vuonna 1919. Tämän ehdotuksen tarkoituksena oli myös saada Saksan diplomatia liikkeelle suhteessa läntisiin valtioihin.


title: Locarnon sopimukset

text: Locarnossa päästiin yhteisymmärrykseen useista eri sopimuksista, jotka käsittelivät allekirjoittajamaiden välisiä kahden- ja monenkeskisiä suhteita:


title: Locarnon sopimukset

text: Locarnon sopimuksia on sanottu Kansainliiton sovintohengen suurimmaksi saavutukseksi Locarnon sopimusta pidetään läntisen Euroopan diplomaattisen ilmapiirin tasapainottajana vuosina 1925–1930 ja toivon antajana kansainvälisestä rauhasta, jota kansainvälisen politiikan ja diplomatian kielellä kutsuttiin ”Locarnon hengeksi”. Tämä sopimusten myötä syntynyt ilmapiiri johti Saksan liittymiseen Kansainliiton jäseneksi vuonna 1926.


title: Locarnon sopimukset

text: Huomattava tunnustus keskeisille sopijaosapuolille oli myös Nobelin rauhanpalkintojen saaminen. Vuonna 1925 palkinnon sai Britannian ulkoministeri Sir Austen Chamberlain ja seuraavana vuonna palkinnon jakoivat Ranskan ulkoministeri Aristide Briand ja Saksan Gustav Stresemann.


title: George Pardee

text: George Cooper Pardee (25. heinäkuuta 1857 – 1. syyskuuta 1941) oli yhdysvaltalainen republikaanisen puolueen poliitikko. Koulutukseltaan hän oli lääkäri.


title: George Pardee

text: Pardee syntyi San Franciscossa, Kaliforniassa, Enoch H. ja Mary Pardeen pojaksi. Hänen isänsä oli melko tunnettu silmälääkäri ja kahden vuoden ajan 1870-luvulla myös Oaklandin pormestari. Uravalinnassaan George päätti seurata isänsä jalanjälkiä; hän kävi Kalifornian yliopiston Berkeleyssä ja opiskeli lisäksi lääketiedettä Cooper Medical Collegessa. Hän opiskeli myös ulkomailla ja valmistui Leipzigin yliopistosta Saksassa.


title: George Pardee

text: Palattuaan Yhdysvaltoihin Pardee erikoistui silmä- ja korvasairauksiin. Hän kiinnostui varhain politiikasta ja oli jo 1890-luvun alussa republikaanipuolueen aktiivinen jäsen. Vuonna 1893 Pardeesta tuli, kuten isästään aiemmin, Oaklandin pormestari. Hän istui kaksivuotisen kauden.


title: George Pardee

text: 7. tammikuuta 1903 Pardee nimitettiin Kalifornian osavaltion kuvernööriksi. Hänen kaudellaan osavaltion alueella riehunut hälyttävä epidemia saatiin voitettua, mutta 18. huhtikuuta 1906 San Franciscoa kohtasi uusi onnettomuus, 7,8 Richterin tuhoisa maanjäristys. Pardeen suhde "Southern Pacific Railroadiin" rakoili yhä; kiista oli syntynyt jo, kun silloinen Oaklandin pormestari oli 1890-luvun alussa aloittanut pitkäjännitteisen taistelun Oaklandin sataman omistajuudesta.


title: George Pardee

text: Pardeen kuvernöörikausi tuli päätökseensä vuonna 1907, mutta mies ei täysin poistunut julkisuudesta tämän jälkeen. Hän kuoli Oaklandissa 84-vuotiaana.


title: George Pardee

text: George Pardee tapasi tulevan vaimonsa Helenin Oakland High Schoolissa 1870-luvulla. He valmistuivat yhtä aikaa vuonna 1875. Helen oli koulunopettaja, valokuvaaja ja taiteen keräilijä.


title: George Pardee

text: Pardeeilla oli neljä lasta: Florence, Caroline, Madeline ja Helen. Florence kuoli liikenneonnettomuudessa 1910 ja Caroline espanjantautiin 1920. Madeline ja Helen asuivat Pardeen sukutalossa, kunnes Helen kuoli vuonna 1981.


title: George Pardee

text: Pardeen ja hänen perheensä talo Oaklandissa avattiin julkisena museona vuonna 1991.


title: Three Legs Luigi

text: Mika Reuter, taiteilijanimeltään Three Legs Luigi ent. Roitzu (s. 30. elokuuta 1984 Lempäälä), on suomalais-saksalainen hip hop -säveltäjä ja tuottaja


title: Three Legs Luigi

text: Mika Reuter aloitti musiikin harrastamisen lapsena ja lauloi muun muassa vuosina 1992–2002 poikakuoro Pirkanpojissa. Nimellä Roitzu hän alkoi tehdä musiikkia kun Roitzu ja Elias, nykyiseltä artistimeltään Arkullatanssija, perustivat yhtyeen Sensaatio. Sensaatio keikkaili vuosina 2002–2003. . Sensaatio lopetettiin Reuterin muuttaessa Tampereelta Helsinkiin. Helsingissä Roitzu tutustui alan artisteihin ja tuotti Royal Familyn kiertueintron. Ensimmäinen kaupallinen tuotanto oli Royal Familyn "Pyöreän pöydän ritarit" -albumilla. Tämän jälkeen Three Legs Luigi on tuottanut useiden hiphop-artistien kappaleita.


title: Three Legs Luigi

text: Reuter on tehnyt yhteistyötä muun muassa Skandaalin, Pyhimyksen, Trilogian, Herrasmiesliigan ja All of Us -yhtyeen kanssa.


title: James Gillett

text: James Norris Gillett (20. syyskuuta 1860 – 21. huhtikuuta 1937) oli yhdysvaltalainen republikaanipoliitikko. Hän istui Yhdysvaltain edustajainhuoneessa vuosina 1903–1906 ja toimi Kalifornian osavaltion 22. kuvernöörinä 1907–1911.


title: James Gillett

text: Gillett syntyi ja kasvoi Wisconsinissa, jossa hän hankki lakimiehen koulutuksen. 1880-luvulla hän päätti kuitenkin jättää Wisconsinin ja asettui Eurekaan, Kaliforniaan vuonna 1884.


title: James Gillett

text: Poliittisen uransa jälkeen Gillett jatkoi uraansa lakialalla vanhuuteensa saakka. Hän kuoli Berkeleyssä 76-vuotiaana.


title: Salimgarhin linnoitus

text: Salimgarhin linnoitus on monikulmainen linnoitus Jamunajoen saarella Delhissä, Intiassa. Sen rakentamisen aloitti Sur-hallitsija Islam Shah Suri vuonna 1546. Linnoitus jäi kuitenkin keskeneräiseksi, sillä rakennustyöt keskeytettiin vain muurien ollessa valmiina Islam Shah Surin kuoltua. Linnoitus tunnetaan nykyään nimellä "Swatantrata Senani Smarak" ("Vapaustaistelijoiden muistomerkki").


title: Salimgarhin linnoitus

text: Mogulihallitsijat kuitenkin käyttivät linnoitusta ennen Shahjahanabadin valmistumista. Vuonna 1622 Jahangir yhdisti linnoituksen mantereeseen sillalla, jonka myöhemmin brittiläiset korvasivat rautatiellä, joka kulkee nykyään linnoituksen läpi. Shah Jahan yhdisti linnoituksen lopulta uuteen Punaiseen linnoitukseen ja hänen seuraajansa Aurangzeb käytti Salimgarhia vankilana. Brittiläiset pitivät linnoitusta myös vankilana ja vuonna 1945 sinne vangittiin Indian National Armyn johtajia.


title: Salimgarhin linnoitus

text: Salimgarhin linnoitus valittiin yhdessä Punaisen linnoituksen kanssa UNESCOn maailmanperintökohteeksi vuonna 2008.


title: Hiram Johnson

text: Hiram Warren Johnson (2. syyskuuta 1866 – 6. elokuuta 1945) oli yhdysvaltalainen poliitikko.


title: Hiram Johnson

text: Johnson kuului Theodore Rooseveltin Progressiivipuolueen perustajiin; Rooseveltin kuoltua tammikuussa 1919 häntä pidettiin Rooseveltin luonnollisena seuraajana puolueen johdossa. Hän ei kuitenkaan yrittänyt elvyttää puolueen toimintaa, vaan oli vuonna 1920 presidenttiehdokkaana republikaanina.


title: Hiram Johnson

text: Johnson toimi vuosina 1911–1917 Kalifornian osavaltion kuvernöörinä ja 1917–1945 liittovaltion senaattorina. Hän kuoli Marylandin Bethesdassa 6. elokuuta 1945, mutta tämän uutisen jätti varjoonsa tieto Hiroshiman pommituksesta samana päivänä. Hänet on haudattu Cypress Lawn Memorial Parkiin Kaliforniaan.


title: Kuulapelit

text: Kuulapelit ovat joukko tarkkuus- ja taitopelejä, jossa kahteen joukkueeseen (joukkueen voi muodostaa yksikin pelaaja) jakautuneet pelaajat pyrkivät käsin heittämään tai vierittämään pallomaisia pelivälineitä mahdollisimmaan lähelle liikkuvaa maalipalloa. Nimenomaan Euroopassa näistä on kehittynyt nykyaikaan tultaessa joukko laajalti ja kansainvälisesti harrastettuja urheilulajeja.


title: Kuulapelit

text:
Kuulapelien idea on sen verran yksinkertainen, että luultavasti sellaisia on maailman eri muinaiskulttuureissa syntynyt toisistaan riippumatta. Jopa
Çatal Hüyükin kivikautisen asutuskeskuksen raunioista väitetään löydetyn ilmeisiä pelikuulia, samoin joissakin Egyptin vanhan valtakunnan hautapiirroksissa on ilmeisestikin pelattu jonkinlaista kuulapeliä.


title: Kuulapelit

text: Euroopassa tällaisia pelejä on aikanaan pelattu lähes kaikkialla, eikä niiden tyhjentävä luettelointi jälkeenpäin ole mahdollista. Harrastuksen laajuutta ja intensiteettiä kuvaa, että ainakin Ranskassa ja Englannissa on yritetty jopa kuningashuoneen arvovallalla kieltää pelaaminen sotilailta, koska se vei liiaksi sotilaiden aikaa tähdellisemmiltä harjoituksilta.


title: Kuulapelit

text: Paikallisten sääntöjen yhdentyminen kirjoitetuiksi säännöstöiksi tapahtui vasta 1800-luvulla, jolloin alla nimeltä mainittujen pelien vasta voidaan katsoa syntyneen (poikkeuksena Petankki, joka syntyi sääntömuunnoksena Jeu Provençal-pelistä vuosina 1907–1910).


title: Kuulapelit

text: Eurooppalaiset kuulapelit kuitenkin muistuttavat toisiaan niin paljon, että niillä lienee yhteinen edeltäjä, mitä ilmeisimmin roomalaisten sotilaiden mukana imperiumin eri osiin kulkeutunut pelimuoto.


title: Kuulapelit

text: Pelistä on erotettavissa erilaisia tyyppejä. Varsinkin Ranskassa on vielä useita elinvoimaisia paikallislajeja, mutta jäljempänä on mainittu vain sellaisia lajeja, joissa on kansainvälistä kilpailutoimintaa.


title: Kuulapelit

text: Näitä pelataan erillisellä tasoitetulla sora-alustaisella radalla. Pelietäisyys on 20–30 m.Pelataan sorakentällä, joko vapaasti tai rajatulla alueella. Heitot heitetään ympyrästä. Petankilla ja Jeu Provençalilla on yhteinen kansainvälinen lajiliitto ja säännöt pitkälti samansisältöiset. Pelataan tarkoitusta varten rakennetulla nurmikentällä tai sisätiloissa keinonurmella epäsymmetrisillä palloilla.Lähes kaikkia maailmanlaajuisesti levinneitä kuulapelejä pelataan myös Suomessa. Petankin harrastus on kuitenkin ylivoimaisesti laajinta. Suomen Pétanque-Liitto ry on perustettu vuonna 1982 ja siinä on kaudella 2007 jäsenseuroja 56 ympäri maata.


title: Kuulapelit

text: Boule Lyonnaisea harrastaa pienehkö Suomen Boule-Liitto ry, joka ei ole jakautunut seuroihin tai klubeihin. Useimmat lajin menestyksellisimmistä harrastajista ovat myös tunnettuja petankisteja.


title: Kuulapelit

text: Uusin järjestäytynyt kuulapeli Suomessa on Bowls. Se on äskettäin järjestäytynyt Bowls Finland -nimiseksi klubiksi, joka toimii lähinnä Espoossa.


title: Kuulapelit

text: Jeu Provençalia on harrastanut ainakin 1980-luvulla eräs Petankkiliiton silloisista jäsenseuroista.


title: Hämeenlinnan seudun kuntaliitos 2009

text: Hämeenlinnan seudun kuntaliitoksen kautta liittyivät 1. tammikuuta 2009 Hauho, Hämeenlinna, Kalvola, Lammi, Renko ja Tuulos yhteen yhdeksi kaupungiksi, jonka nimeksi tuli Hämeenlinna.. Kuntien valtuustot tekivät asiasta päätökset 26. marraskuuta 2007. Hämeenlinnan vaakuna säilyi uudelle kaupungille. Erityisesti Hämeenlinna toivoi mukaan myös kahta muuta seutukunnan kuntaa Hattulaa ja Janakkalaa, mutta molemmat päättivät jäädä kuntien liitoksen ulkopuolelle. Koska Hämeenlinnan ja Kalvolan välissä oleva Hattula päätti jäädä liitoksen ulkopuolelle, Kalvolalla ei ollut yhteistä rajaa minkään muun kuntaliitoksessa mukana olevan kunnan kanssa. Valtioneuvosto päätti 19. kesäkuuta 2008 pakkoliittää noin 27 neliökilometrin alueen Hattulasta Hämeenlinnaan 1.1.2009 alkaen, korostaen samalla ettei asialla ole ennakkotapauksen merkitystä. Toisaalta samaan aikaan 1.1.2009 pakkoliitettiin valtioneuvoston päätöksellä ja Korkeimman hallinto-oikeuden hyväksymänä myös Sipoosta alue Helsinkiin ja Enonkoskesta alue Savonlinnaan. Hattulasta liitettävällä alueella asui 32 asukasta.


title: Hämeenlinnan seudun kuntaliitos 2009

text: Valtiolta uusi kunta sai 12,24 miljoonan euron yhdistymistuen. Summasta noin kolme miljoonaa käytettiin palkkakuluihin ja loput noin yhdeksän miljoonaa liikuntakeskusten, koulun, päivähoidon ja palvelutalon parantamiseen. Kuntien henkilöstölle toteutui viiden vuoden irtisanomissuoja. Kunnallisveroprosenttina säilyy Hämeenlinnan 18,00 %.


title: Hämeenlinnan seudun kuntaliitos 2009

text: Uuden Hämeenlinnan naapurikunnat ovat Pälkäne, Padasjoki, Asikkala, Hollola, Hämeenkoski, Hausjärvi, Janakkala, Loppi, Tammela, Hattula, Urjala, Kylmäkoski (2011 asti), Akaa ja Valkeakoski.


title: Hämeenlinnan seudun kuntaliitos 2009

text: Useissa kunnissa liittyminen hyväksyttiin yksimielisesti, mutta sekä Lammilla että Hauholla asiasta äänestettiin. Kalvolassa liitettiin yksimieliseen päätökseen yksi eriävä mielipide.


title: Hämeenlinnan seudun kuntaliitos 2009

text: Lammin valtuuston äänestys oli tasaisin, vaikka siinäkin oli lopulta viiden äänen ero. Lammi oli kuitenkin lähellä jäädä pois kuntaliitoksesta, sillä 13. marraskuuta Lammin kunnanhallituksessa ennen valtuuston äänestystä äänet menivät tasan 3-3 ja hyväksymisen ratkaisi suurkuntaa kannattaneen puheenjohtajan ääni. Äänestys olisi Lammilla päättynyt toisin, mikäli yksi hallituksen jäsenistä olisi ehtinyt kokoukseen ajoissa.


title: Hämeenlinnan seudun kuntaliitos 2009

text: Hämeenlinnan uuden suurkunnan alueen kuudessa viimeisessä kunnanvaltuustossa ovat paikat jakautuneet seuraavasti:


title: Hämeenlinnan seudun kuntaliitos 2009

text: Tammikuun ensimmäisenä päivänä 2009 toimintansa aloittavaan Hämeenlinnan kaupunginvaltuustoon valittiin syksyn 2008 kunnallisvaaleissa 59 valtuutettua. Valtuuston puoluejakaumassa ei tapahtunut suuria muutoksia. Nyt valittu uusi valtuusto kokoontui jo vuoden 2008 loppupuolella päättämään talousarviosta vuodella 2009. Uuden kaupunginvaltuuston kokoonpano on:


title: Hämeenlinnan seudun kuntaliitos 2009

text: Jokainen liitoskunta sai vähintään yhden oman edustajan uuteen valtuustoon. Ennalta määrättyjä kiintiöpaikkoja ei ollut, vaan paikat jaettiin täysin äänestystulosten perusteella. Pikkukunnista tuli valituksi kaikkiaan 18 ehdokasta uuteen valtuustoon, eli enemmän kuin osattiin ennakolta odottaa.


title: Hämeenlinnan seudun kuntaliitos 2009

text: Väkiluku on laskettu , pinta-alat ja veroprosentit .


title: Hämeenlinnan seudun kuntaliitos 2009

text: Uusi, noin 65 000 asukkaan Hämeenlinna on väkiluvultaan Suomen 11. suurin kaupunki.


title: Hämeenlinnan seudun kuntaliitos 2009

text: Hämeenlinnan seutukunta, eli Hämeenlinna sekä Janakkala ja Hattula muodostaa merkittävän kokoisen kasvukeskuksen. Hämeenlinnan elinkeinoalue vastaa kooltaan esimerkiksi liki uutta Kouvolaa, joka muodostettiin myös liittämällä uuteen kuntaan useimpia pienempia kuntia.